ΕΝΩΣΗ ΙΑΤΡΩΝ ΝΟΣΟΚΟΜΕΙΟΥ ΡΟΔΟΥ ΚΑΙ ΚΥ: Οκτωβρίου 2010\nΗΛΕΚΤΡΟΝΙΚΗ ΣΥΝΤΑΓΟΓΡΑΦΗΣΗ ΣΤΟ ΙΚΑ-ΕΤΑΜ ΑΠΟ 1-12-2010.\nΝα κάνουν οικονομία ζήτησε από τους 30 διοικητές των μεγάλων νοσοκομείων της χώρας ο υπουργός Υγείας Ανδρέας Λοβέρδος.\nΌπως μεταδίδει το ΑΠΕ-ΜΠΕ, κατά τη διάρκεια συνάντησης που είχε μαζί τους τόνιζε συνεχώς ότι θα πρέπει «να μαζευτούμε, δεν υπάρχουν λεφτά». Από την πλευρά τους οι διοικητές των μεγαλύτερων νοσοκομείων της Αττικής αλλά και αρκετών πανεπιστημιακών νοσοκομείων έδειξαν να προβληματίζονται όταν ενημερώθηκαν ότι ο συνολικός προϋπολογισμός θα πρέπει να είναι για το 2011 ίδιος με αυτόν του 2010.Οι διοικητές ζήτησαν για το 2011, 3,5 δισ. ευρώ για να πάρουν την απάντηση ότι θα πρέπει ο προϋπολογισμός του 2011 θα πρέπει να είναι ίδιος ή χαμηλότερος με αυτόν του 2010, δηλαδή 2,5 δισ. ευρώ.Ήδη ο υπουργός Υγείας τους έκρουσε τον κώδωνα του κινδύνου για την χρονιά που διανύουμε, λέγοντάς τους ότι τον περασμένο Φεβρουάριο είχαν προϋπολογιστεί 2,5 δισ και ήδη φαίνεται ότι υπάρχει μια υπέρβαση του ορίου αυτού κατά 300 εκατ. ευρώ.Παράλληλα, ο κ. Λοβέρδος ζήτησε από τους διοικητές να του απαντήσουν στα εξής ερωτήματα:\nΤέλος, γνωστοποίησε στους διοικητές ότι οι συναντήσεις αυτές θα γίνονται μια φορά τον μήνα προκείμενου να συζητείται η πρόοδος που έχουν γίνει στο σύστημα διαχείρισης των νοσοκομείων.\nΑναρτήθηκε από E.I.N.Ρκαι ΚΥ kinous vassilios στις 7:41 π.μ.\nΔΗΜΟΚΡΑΤΙΚΗ:ΕΞΩΔΙΚΟ ΤΗΣ 2ης ΥΠΕ ΠΡΟΣ ΤΟΝ ΣΥΛΛΟΓΟ ΕΡΓΑΖΟΜΕΝΩΝ ΤΟΥ ΝΟΣΟΚΟΜΕΙΟΥ ΡΟΔΟΥ!!!!\nΗ ημερομηνία πίστωσης για την 1η πληρωμή εφημεριών με τον Ν.3868/10 Σεπτεμβρίου 2010 ορίζεται η 2-11-2010 όπως αναφέρει το σχετικό έγγραφο του Υφυπουργού Μιχαήλ Τιμοσίδη.Αρ.Γ.Πρωτ.:ΔΥ5δ/131924 Αθήνα: 22/10/2010.\nΌσον αφορά το επιπλέον κονδύλι που χρειάζεται για να αποπληρωθούν οι δεδουλευμένες εφημερίες Σεπτεμβρίου με βάσει το ασφαλές πρόγραμμα εφημέρευσης πρώτον ανέρχεται στο ποσόν των 48.000€ και δεύτερον μετά από τηλεφωνική επικοινωνία με τον προϊστάμενο του ΥΔΙΚΑ θα ξεκινήσουν να το κοστολογούν εάν έχουν την διαβεβαίωση από την διοίκηση του νοσοκομείου ότι υπάρχει μπορεί να διατεθεί.Έχουμε έρθει σε επαφή με τον διοικητή και του ζητήσαμε να θέσει το θέμα τις επόμενες μέρες που θα βρίσκεται στην 2ηΥΠΕ ΔΗΛΑΔΗ ΠΟΤΕ ΘΑ ΣΤΑΛΕΙ ΤΟ ΕΠΙΠΛΕΟΝ ΚΟΝΔΥΛΙ.\nΓΕΝΙΚΟ ΣΥΝΟΛΟ:60.922,04 ΑΠΟ ΤΟ ΓΕΝΙΚΟ ΣΥΝΟΛΟ ΑΦΑΙΡΟΥΝΤΑΙ ΟΙ ΥΠΕΡΒΑΣΕΙΣ ΠΟΥ ΑΦΟΡΟΥΝ ΤΟ ΣΥΝΤΑΓΜΑΤΙΚΟ ΠΛΑΦΟΝ (6.069,21) ΚΑΙ ΤΟ ΤΕΛΙΚΟ ΠΟΣΟ ΥΠΕΡΒΑΣΗΣ ΠΟΥ ΠΡΟΚΥΠΤΕΙ ΕΙΝΑΙ :48.854,03 Ε\nΚΟΣΤΟΣ ΚΑΙ ΕΙΔΟΣ ΠΡΟΣΘΕΤΩΝ ΕΦΗΜΕΡΙΩΝ ΣΕΠΤΕΜΒΡΙΟΥ 2010.\nΑναρτήθηκε από E.I.N.Ρκαι ΚΥ kinous vassilios στις 12:01 μ.μ.\nΧΟΡΗΓΗΣΗ ΦΑΡΜΑΚΩΝ ΓΙΑ ΤΗΝ ΔΙΑΚΟΠΗ ΚΑΠΝΙΣΜΑΤΟΣ ΑΠΟ ΤΑ ΑΣΦΑΛΙΣΤΙΚΑ ΤΑΜΕΙΑ\nΜε ομόφωνη απόφαση του Κεντρικού Συμβουλίου Υγείας, θα χορηγούνται στο εξής από τα ασφαλιστικά ταμεια, τα φάρμακα για τη διακοπή του καπνίσματος, σε όσους προσφεύγουν στα ιατρεία καπνίσματος, αλλά και σε ανθρώπους με σοβαρά νοσήματα, όπως ισχαιμία του μυοκαρδίου, διαβήτη και χρόνια αποφρακτική πνευμονοπάθεια.\nΟπως είπε σήμερα Τρίτη, ο πρόεδρος του ΕΟΦ Ι. Τούντας, οι γιατροί των δημόσιων ιατρείων διακοπής του καπνίσματος θα κρίνουν εάν θα πρέπει να χορηγούν τα φάρμακα αυτά μέσω των ταμείων.\nΟ κ.Τούντας είπε ότι υπάρχει ήδη μεγάλο ενδιαφέρον από αρκετούς πολίτες για τα δημόσια ιατρεία διακοπής του καπνίσματος.\nΠροσεχώς ο απολογισμός\nΟσον αφορά την εφαρμογή του νέου αντικαπνιστικού νόμου, ο υφυπουργός Υγείας και Πρόνοιας και Κοινωνικής Αλληλεγγύης Μιχάλης Τιμοσίδης, είπε ότι το υπουργείο θα είναι έτοιμο σε λίγες ημέρες να δώσει απολογιστικά στοιχεία από την εφαρμογή του νόμου, παρότι υποστήριξε ότι «δεν είμαστε ικανοποιημένοι με τα αποτελέσματα των ελέγχων, αλλά εμείς θα κάνουμε ό,τι είναι δυνατόν για να εφαρμοστεί ο νόμος που αλλάζει κουλτούρες και νοοτροπίες ετών».\nΠροσέθεσε ακόμα ότι «Δεν κρύψαμε ότι υπάρχουν δυσκολίες. Συμμεριζόμαστε το πρόβλημα που προέκυψε με τα καταστήματα και τις ενδεχόμενες επιπτώσεις που μπορεί να έχει το μέτρο εν μέσω οικονομικής κρίσης», ωστόσο, είπε ότι «ο νόμος θα πρέπει να εφαρμοστεί γιατί αυτό είναι προς το συμφέρον όλων».\nΜάλιστα τόνισε ότι «πολύ σύντομα θα κατατεθεί στη Βουλή η διάταξη για την απαγόρευση καπνίσματος στο αυτοκίνητο, όταν υπάρχουν παιδιά κάτω των δώδεκα ετών».\nΑύξηση των καπνιστών στην Ελλάδα\nΕξαιρετικό ενδιαφέρον έχουν τα νεώτερα στοιχεία που αναφέρονται στις επιπτώσεις του καπνίσματος, με βάση αποτελέσματα νέων ερευνών, όπως αυτά παρουσιάστηκαν από τους επιστήμονες στο υπουργείο Υγείας σε συνεργασία με το πρόγραμμα Help, το οποίο προσπαθεί ουσιαστικά να αποτρέψει το κάπνισμα στις νεότερες ηλικίες.\nΌπως εξήγησε ο ερευνητής Κ.Βαρδαβάς, η έκθεση στον καπνό, όταν κάποιος βρίσκεται στο αυτοκίνητο, είναι η πιο μεγάλη πηγή έκθεσης για τις εγκύους, καθώς ακόμη και με ανοιχτό το παράθυρο οι επιπτώσεις του καπνού σε οποιονδήποτε επιβάτη, είναι μεγαλύτερες από ό,τι μέσα σε ένα μπαρ.\nΑπό την πλευρά του ο καθηγητής Πνευμολογίας Παναγιωτης Μπεχράκης επανέλαβε ότι είμαστε οι πρώτοι καπνιστές στον κόσμο, διαπιστώνοντας ότι υπάρχει μεγάλη αύξηση στις γυναίκες, οι οποίες υπολογίζεται ότι καπνίζουν σε ποσοστό πάνω από 30% στη χώρα μας.\nΠαρουσιάζοντας στοιχεία της Eurostat, έδειξε ότι καταγράφεται μια μείωση 10% στους άνδρες καπνιστές και μια αύξηση 20% στις γυναίκες καπνίστριες τα τελευταία χρόνια.\nΟ κ. Μπεχράκης εξήγησε ότι υπάρχουν πολύ μεγάλα περιθώρια να ελαττώσουμε τον αριθμό των νέων καπνιστών, γι' αυτό και οι όποιες παρεμβάσεις θα πρέπει να γίνονται από το σχολείο. Διαπίστωσε ακόμη, ότι στην Ευρώπη καπνίζουν περισσότερο οι φτωχότεροι, αλλά στην Ελλάδα οι πλουσιότεροι.\nΌσον αφορά το χώρο της εργασίας, τόνισε ότι το 76% των εργαζομένων στην υπόλοιπη Ευρώπη, δεν εκτίθεται στον καπνό του τσιγάρου στους χώρους εργασίας του, ενώ μόλις το 39% δεν εκτίθεται στην Ελλάδα.\nΌσον αφορά τους χώρους διασκέδασης στα μπαρ, το 78% των θαμώνων υποβάλλονται σε υποχρεωτικό κάπνισμα ακόμα και αν δεν είναι καπνιστές οι ίδιοι και το 72% στα ελληνικά εστιατόρια.\nΕντυπωσιακό είναι το ποσοστό των πολιτών που επιθυμούν να απαγορευθεί το κάπνισμα στην χώρα καθώς ξεπερνά το 82%, ποσοστό πολύ υψηλότερο από αυτά άλλων ευρωπαϊκών χωρών.\nΟ κ.Μπεχράκης αναφερόμενος και στην μέτρηση των μικροσωματιδίων σε 150 καταστήματα σε όλη την Ελλάδα στο πλαίσιο άλλης μελέτης σε συνεργασία με το Πανεπιστήμιο Χάρβαρντ, εξήγησε ότι η ρύπανση που βρέθηκε ήταν τραγικά υψηλή.\n«Πήραμε ανθρώπους τους οποίους εκθέσαμε στο παθητικό κάπνισμα και μετρήσαμε τι συνέβαινε πριν και μετά όπου διαπιστώσαμε ότι η αναπνευστική του ευκαιρία μειώθηκε. Επίσης διαπιστώθηκε ότι όσο πιο μεγάλη είναι η έκθεση των μη καπνιστών στον χώρο της δουλειάς τους τόσο μεγαλύτερη ποσότητα νικοτίνης ανιχνεύθηκε στα ούρα τους».\nΟ πρόεδρος του ΕΟΦ Ι.Τούντας εξήγησε ότι ο νέος νόμος δεν είναι νόμος επιβολής απαγόρευσης αλλά προστασίας των μη καπνιστών. Το δίλημμα που θέτουν ορισμένοι ιδιοκτήτες εστιατορίων και καφέ μπαρ σε μη καπνιστές εργαζόμενους τους είναι ουσιαστικά όπως είπε «υγεία και ανεργία ή αρρώστια και εργασία».\nΟ υφυπουργός Υγείας και Κοινωνικής Αλληλεγγύης Χρήστος Αηδόνης εξήγησε ότι η απαγόρευση του καπνίσματος στους δημόσιους χώρους δεν συνιστά περιορισμό του δικαιώματος των καπνιστών, αλλά αντίθετα προστατεύει το δικαίωμα της ελευθερίας όσων δεν καπνίζουν.\nΠΙΝΑΚΕΣ ΘΕΣΕΩΝ ΓΙΑ ΚΑΛΥΨΗ ΑΠΟ ΤΟΥΣ ΚΑΤΑΛΟΓΟΥΣ ΤΩΝ ΕΠΙΚΟΥΡΙΚΩΝ\nΤΑ ΝΟΣΟΚΟΜΕΙΑ ΣΤΙΣ ΠΕΡΙΦΕΡΕΙΕΣ.........ΕΣΥ ΤΕΛΟΣ???\nΟ κύβος ερρίφθη .Τα νοσοκομεία περνάνε στην ευθύνη των περιφερειών και των περιφερειαρχών και βεβαίως τα Κέντρα Υγείας στους διευρυμένους δήμους και στους δημάρχους.\nΑποσπάσματα από τη χθεσινή διακαναλική συνέντευξη του πρωθυπουργού:\n…Αρκεί να φανταστεί κανείς ότι οι Περιφερειάρχες, που θα εκλέξουμε για πρώτη φορά φέτος, θα έχουν σε λίγους μήνες την ευθύνη για τη λειτουργία των νοσοκομείων μας, όπως και την ευθύνη για τη σωστή διαχείριση των δισεκατομμυρίων ευρώ των κοινοτικών προγραμμάτων ΕΣΠΑ. Θέλουμε λοιπόν ικανούς, σωστούς και αποδεδειγμένα πετυχημένους.\n…Αντιθέτως, έχουμε πρόγραμμα, το 2010, να σταματήσουμε την πορεία χρεοκοπίας, όπως και κάναμε. Και να κάνω μια παρένθεση εδώ - ότι τις δύσκολες αποφάσεις, που άγγιξαν το λαό, τον συνταξιούχο, το μισθωτό, τις πήραμε το 2010. Το 2011, όμως, παίρνουμε αποφάσεις για θεσμικές αλλαγές, δηλαδή αλλαγές οι οποίες αποκαθιστούν το αίσθημα δικαιοσύνης, με το φορολογικό νομοσχέδιο, με τη διαφάνεια, με το χτύπημα της σπατάλης, με την αναμόρφωση των νοσοκομείων μας, με την παιδεία. Αυτές είναι οι αλλαγές, οι οποίες προωθούνται για το 2011.\n…..Και ο «Καλλικράτης» δίνει νέες δυνατότητες στο να αναμορφώσουμε αυτό το κράτος, που ξέρουμε όλοι ότι έχει προβλήματα. Μπορεί να αναδείξει και να απελευθερώσει δυνάμεις στην περιφέρεια, στη γειτονιά, στο χωριό, να δώσει δυνατότητες στην τοπική κοινωνία για ανάπτυξη, για την οργάνωση του συστήματος πρόνοιας, για την περίθαλψη, για το περιβάλλον. Μιλάμε δηλαδή για πολύ σημαντικές αρμοδιότητες και πολύ σημαντικές εξουσίες, που θα έχει πια ο εκάστοτε Δήμαρχος και ο Περιφερειάρχης, ο οποίος, όπως έχω πει κατά καιρούς, είναι σαν ένας μικρός κυβερνήτης, σαν ένας Υπουργός της χώρας.\n…. Ο «Καλλικράτης» είναι βασικός θεσμός.\nΝέο σύστημα προμηθειών για τα νοσοκομεία προωθεί ο υπουργός Υγείας. Ο κύριος Ανδρέας Λοβέρδος αναμένεται να βασιστεί σε ιδιωτική εταιρεία, η οποία θα αγοράζει για λογαριασμό του ΕΣΥ υλικά και φάρμακα, θα τα αποθηκεύει και θα τα διοχετεύει στις μονάδες Υγείας ανάλογα με τις ανάγκες.\nΤο σύστημα θα λειτουργήσει από το 2012 και εκτιμάται ότι θα αποδώσει ταχύτητα στην εξόφληση των προμηθευτών και εξοικονόμηση για το ΕΣΥ 250 έως 500 εκατ. ευρώ ετησίως.\nΤο περίγραμμα λειτουργίας του νέου φορέα έδωσε ο υπουργός Υγείας το απόγευμα της Δευτέρας, κατά τη διάρκεια συνάντησης που είχε με εκπροσώπους των προμηθευτών των νοσοκομείων. Ο κ. Λοβέρδος διευκρίνισε ότι ο ανάδοχος θα επιλεγεί με διεθνή διαγωνισμό και μπορεί να είναι και περισσότεροι από ένας. Ανάλογα με το οικονομικό αποτέλεσμα που θα έχει ο τρόπος διαχείρισης των προμηθειών, ο φορέας θα λαμβάνει μπόνους από το υπουργείο Υγείας.\nΟ κ. Λοβέρδος ανακοίνωσε στους προμηθευτές ότι θα εισπράξουν έως το τέλος του έτους μετρητά ύψους 1,3 δισ. ευρώ, για προμήθειες που έχουν γίνει στα νοσοκομεία μέσα στο 2010. Ενόψει της διευθέτησης αυτής, ο υπουργός ζήτησε έκπτωση 20% στις απαιτήσεις τους, για να εισπράξει την άρνησή τους.\nΤο θέμα πάντως παραμένει ανοικτό, καθώς οι δυο πλευρές θα έχουν νέα συνάντηση τις ερχόμενες δυο εβδομάδες. Στο επιχείρημα των προμηθευτών ότι έχουν ακούσει πολλές παρόμοιες υποσχέσεις στο παρελθόν, ο κύριος Λοβέρδος απάντησε με δυο θέσεις:\nΗ πρώτη ότι, τα νοσοκομεία είναι υποχρεωμένα (λόγω μνημονίου) να μην αφήσουν εκκρεμότητες για το 2011, παρά μόνον 600 εκατ. ευρώ. Η δεύτερη ότι στην υπόθεση αυτή βασίζει το πολιτικό του κύρος. ‘Αυτή η ιστορία μπορεί να με σαρώσει’, τόνισε ο υπουργός Υγείας.\nΤη σφοδρή αντίδραση του προέδρου της Ομοσπονδίας νοσοκομειακών γιατρών (ΟΕΝΓΕ) κ. Δημήτρη Βαρνάβα, προκάλεσαν οι ανακοινώσεις του υπουργού. Ο κ. Βαρνάβας σχολίασε τις δηλώσεις του υπουργού ως εξής:\n''Ο κ. Λοβέρδος με σημερινές του ανακοινώσεις προς τους προμηθευτές και φαρμακοβιομήχανους προανήγγειλε τη σύσταση ιδιωτικού φορέα που θα διαχειρίζεται τις προμήθειες.\nΠροφανώς ο υπουργός θέλει να ξεφορτωθεί τις ευθύνες του ναυαγίου στον τομέα των προμηθειών, το οποίο όλως τυχαίως συμβαίνει στην ίδια ξέρα με τα ναυάγια των προκατόχων του κκ Αβραμόπουλου και Ξενογιαννακοπούλου.\nΗ ΟΕΝΓΕ έχει υποβάλλει πλήρη και τεκμηριωμένη πρόταση που συνοψίζεται στη σύσταση κρατικού φορέα εισαγωγής και διανομής υγειονομικού υλικού καθώς και κρατικής φαρμακαποθήκης, ώστε να επιτυγχάνονται οι συμφερότερες τιμές και να ακυρώνεται το εμπάργκο των προμηθευτών.\nΑναρτήθηκε από E.I.N.Ρκαι ΚΥ kinous vassilios στις 7:02 μ.μ.\nΠερικοπές 1,187 δισ. σε νοσοκομεία και ασφαλιστικά ταμεία.\nΣε νέες περικοπές ύψους 1,5 δισ. ευρώ στα κονδύλια για νοσοκομεία, ασφαλιστικά ταμεία και ΔΕΚΟ προχωρεί η κυβέρνηση προκειμένου να καλύψει τη μαύρη τρύπα του προϋπολογισμού και να εξουδετερώσει τις παρενέργειες από την επικείμενη αναθεώρηση του ελλείμματος και του χρέους από τη Eurostat.\nΗ απόφαση ελήφθη υπό τη πίεση των νέων δημοσιονομικών δεδομένων και των δεσμεύσεων απέναντι στην τρόικα ότι οποιαδήποτε παρέκκλιση από τους στόχους θα διορθώνεται αυτόματα με έκτακτα μέτρα στο σκέλος των δαπανών.\nΤο πακέτο, που θα ενσωματωθεί στο τελικό κείμενο του προϋπολογισμού του 2011 που θα κατατεθεί στη Βουλή στις 18 Νοεμβρίου, προβλέπει περικοπή κατά 10% της κρατικής χρηματοδότησης στα νοσοκομεία και τα ασφαλιστικά ταμεία και μέχρι 80% στις ΔΕΚΟ. Αυτό σε απόλυτα νούμερα μεταφράζεται σε μείωση κατά 1,187 δισ. ευρώ των δαπανών για υγεία, κοινωνική ασφάλιση και συντάξεις και κατά 265 εκ. ευρώ για τις ΔΕΚΟ.\nΣύμφωνα με το κυβερνητικό σχέδιο, η εξοικονόμηση πόρων θα προέλθει από περικοπές στις δαπάνες του τακτικού προϋπολογισμού και του Προγράμματος Δημοσίων Επενδύσεων που ανέρχονται στα 14,531 δισ. ευρώ. Από αυτά τα 11,874 δισ. ευρώ αφορούν στις χρηματοδοτήσεις των ιδρυμάτων και οργανισμών υγείας, πρόνοιας και κοινωνικής ασφάλισης και τα άλλα 2,657 δισ. ευρώ στις επιχορηγήσεις προς τις ΔΕΚΟ. Ειδικά για τους συγκοινωνιακούς φορείς το σχετικό κονδύλι από τον τακτικό προϋπολογισμό θα κατέβει το 2011 στα 50 εκ. ευρώ από 257 εκ. ευρώ φέτος (-80%).\nΠαράγοντες του οικονομικού επιτελείου επισημαίνουν χαρακτηριστικά ότι οι φορείς και οι οργανισμοί θα πρέπει να ρευστοποιήσουν τα αποθεματικά τους, να περικόψουν αμοιβές και να αυξήσουν τα τιμολόγια αν δεν τους φθάνουν τα κονδύλια.\nΤα νοσοκομεία ωθούνται σε περιορισμό των προμηθειών υγειονομικού υλικού και φαρμάκων, συγχώνευση ή και κατάργηση τμημάτων και κλινικών και αυξήσεις στα νοσήλια και στο κόστος συμμετοχής των ασφαλισμένων στις εξετάσεις. Επίσης θα υπάρξουν μειώσεις στις αποδοχές του προσωπικού μέσω περικοπών στις εφημερίες και άλλες έκτακτες αποζημιώσεις.\nΤα ασφαλιστικά ταμεία θα πρέπει να αυξήσουν τα έσοδά τους από εισφορές και ταυτόχρονα να μειώσουν τις δαπάνες για υγειονομική περίθαλψη των ασφαλισμένων και για συντάξεις. Επισημαίνεται ότι με βάση το μνημόνιο θα ανοίξει νέος γύρος αλλαγών στο ασφαλιστικό με ενδεχόμενες περικοπές στις συντάξεις με οδηγό τα αποτελέσματα αναλογιστικής μελέτης που θα πρέπει να έχει ολοκληρωθεί μέχρι το πρώτο εξάμηνο του 2011.\nΤο κλείσιμο της κρατικής στρόφιγγας σηματοδοτούν οι δεσμεύσεις της κυβέρνησης με βάση το επικαιροποιημένο μνημόνιο. Παραθέτουμε τις σχετικές αναφορές:\nΗ κυβέρνηση θα εφαρμόσει σύστημα πληρωμής 3 ευρώ από τους εξωτερικούς ασθενείς στα δημόσια νοσοκομεία και θα παρατείνει την ολοήμερη λειτουργία των νοσοκομείων (απογευματινή βάρδια) ώστε να αναπτυχθούν και να βελτιωθούν οι υπηρεσίες υγείας και να αυξηθούν τα έσοδα, εκτός των άλλων και με την αύξηση της συν-πληρωμής των εξωτερικών ασθενών και των διαγνωστικών υπηρεσιών.\nΟσο αφορά το ασφαλιστικό η Εθνική Αναλογιστική Αρχή θα ολοκληρώσει την αξιολόγηση των επιπτώσεων της μεταρρύθμισης όσον αφορά τα κύρια συνταξιοδοτικά ταμεία μέχρι το τέλος του Δεκεμβρίου 2010, και όσον αφορά τα μεγαλύτερα επικουρικά ταμεία συντάξεων μέχρι τα τέλη Μαρτίου 2011.\nΑυτές οι αξιολογήσεις θα καθορίσουν κατά πόσον απαιτούνται περαιτέρω προσαρμογές των παραμέτρων του συνταξιοδοτικού συστήματος για τη συγκράτηση της αύξησης των δαπανών στο 2,5% του ΑΕΠ μεταξύ 2009-2060. Οποιεσδήποτε περαιτέρω προσαρμογές, αν χρειαστεί, θα ολοκληρωθούν μέχρι τα τέλη Ιουνίου του 2011\nΑΥΤΟ ΕΙΝΑΙ ΤΟ ΕΓΓΡΑΦΟ ΠΟΥ ΕΙΧΕ ΣΤΑΛΕΙ ΑΠΟ ΤΗΝ ΔΙΟΙΚΗΤΡΙΑ ΤΗΣ 2ης ΥΠΕ ΚΑΙ ΑΦΟΡΟΥΣΕ ΤΟ ΕΠΙΠΛΕΟΝ ΚΟΝΔΥΛΙ ΠΟΥ ΧΡΕΙΑΕΤΑΙ ΑΠΟ ΤΗΝ ΠΡΟΠΛΗΡΩΜΕΝΗ ΕΡΓΑΣΙΑ ΓΙΑ ΝΑ ΛΕΙΤΟΥΡΓΗΣΕΙ ΜΕ ΑΣΦΑΛΕΙΑ ΣΤΗΝ ΕΦΗΜΕΡΙΑ ΤΟ ΝΟΣΟΚΟΜΕΙΟ ΜΑΣ .ΠΡΟΣΠΑΘΩΝΤΑΣ ΝΑ ΕΞΗΓΗΣΟΥΜΕ ΤΟΝ ΧΡΗΣΜΟ ΚΑΤΑΛΗΞΑΜΕ ΣΤΟ ΣΥΜΠΕΡΑΣΜΑ ΟΤΙ ΘΑ ΑΠΟΠΛΗΡΩΝΟΝΤΑΙ ΟΙ ΕΦΗΜΕΡΙΕΣ ΜΕΧΡΙ ΤΟ ΣΥΝΤΑΓΜΑΤΙΚΟ ΠΛΑΦΟΝ ΚΑΙ ΦΥΣΙΚΑ ΥΠΗΡΞΕ ΚΑΙ Η ΔΙΑΒΕΒΑΙΩΣΗ ΑΠΟ ΤΗΝ ΙΔΙΑ ΟΤΑΝ ΜΑΣ ΕΠΙΣΚΕΦΤΗΚΕ .....\nΕΦΤΑΣΕ Ο ΧΡΟΝΟΣ ΠΟΥ ΠΡΕΠΕΙ ΝΑ ΓΙΝΟΥΝ ΠΡΑΞΗ ΤΑ ΣΥΜΦΩΝΗΜΕΝΑ ΔΕΝ ΜΠΟΡΟΥΜΕ ΝΑ ΔΙΑΝΟΗΘΟΥΜΕ ΟΤΙ ΔΕΝ ΘΑ ΤΗΡΗΘΟΥΝ ΣΤΟ ΑΚΕΡΑΙΟ!!!!!!!\nΑναρτήθηκε από E.I.N.Ρκαι ΚΥ kinous vassilios στις 2:23 μ.μ.\nΣυστάσεις της τρόικας για δραστική περιστολή του λειτουργικού κόστους στο ΕΣΥ\nΣυστάσεις για δραστική περιστολή του λειτουργικού κόστους των δημόσιων νοσοκομείων απηύθυνε το κλιμάκιο στελεχών της τρόικας στην ηγεσία του υπουργείου Υγείας.\nΕιδικότερα, οι εμπειρογνώμονες συναντήθηκαν την Τετάρτη αρχικά με τον υπουργό Υγείας Ανδρέα Λοβέρδο, ο οποίος τους ενημέρωσε για τις προτεραιότητες που έχει θέσει, δίνοντας έμφαση στο υπό διαμόρφωση νέο σύστημα προμηθειών και στην προσπάθεια για μείωση της φαρμακευτικής δαπάνης.\nΣτη συνέχεια, συναντήθηκαν με τον Γενικό Γραμματέα του υπουργείου Υγείας Νίκο Πολύζο, ο οποίος τους ενημέρωσε ότι έχει πλέον δρομολογηθεί η εφαρμογή μηχανογραφημένου διπλογραφικού συστήματος και πώς τα 30 μεγαλύτερα νοσηλευτικά ιδρύματα θα έχουν σύντομα μηχανογραφημένα στοιχεία πρώτου τριμήνου.\nΗ ηγεσία του υπουργείου παρουσίασε αναλυτικά στοιχεία για τις δαπάνες των νοσοκομείων που δείχνουν ότι έχει επιτευχθεί μείωση κατά 20% των δαπανών για προμήθεια υγειονομικού υλικού, εμφυτεύσιμου ορθοπεδικού υλικού και φαρμάκων, έναντι στόχου μείωσης κατά 10%.\nΟι εκπρόσωποι της τρόικας εμφανίστηκαν ικανοποιημένοι από τον ρυθμό μείωσης των λειτουργικών δαπανών των νοσοκομείων, ζήτησαν όμως να τηρηθούν απαρέγκλιτα οι στόχοι που έχουν τεθεί. Αναφερόμενοι στην περιστολή του λειτουργικού κόστους σημείωσαν την ανάγκη υπαγωγής του συνόλου των υπηρεσιών Υγείας κάτω από έναν φορέα.\nΣτην πρόταση της τρόικας που αφορά την ύπαρξη ενός φορέα για την αγορά υπηρεσιών Υγείας, καθώς και ενιαίας πολιτικής τιμών και συμβάσεων με δημόσιο και ιδιωτικό τομέα, η ελληνική πλευρά απάντησε ότι προχωρεί η κοινοπραξία των τεσσάρων μεγάλων Ταμείων (ΙΚΑ, ΟΠΑΔ, ΟΑΕΕ και ΟΓΑ). Οι ελεγκτές τόνισαν ακόμη ότι πρέπει πλέον και στην Ελλάδα ο ασθενής να παραπέμπεται από έναν και μόνο γιατρό, ο οποίος θα έχει την ειδικότητα της γενικής ιατρικής. Οι εκπρόσωποι του υπουργείου απάντησαν ότι υπάρχει απόφαση για τις πράξεις τεσσάρων μεγάλων ειδικοτήτων: Παθολογίας, Καρδιολογίας, Ορθοπαιδικής και Χειρουργικής, ενώ σημείωσαν πως θα μπει τάξη και στην Ακτινοθεραπεία, η οποία όπως ειπώθηκε αποτελεί τη «μαύρη τρύπα» του Συστήματος.\nΕξάλλου, κανονικά θα παραδίδουν, για λίγες ημέρες, υλικά στα Δημόσια Νοσοκομεία οι προμηθευτές, οι οποίοι συναντώνται σήμερα, Πέμπτη, με τον Γενικό Γραμματέα του υπουργείου Υγείας, για το θέμα των ανεξόφλητων χρεών και τη Δευτέρα θα έχουν συνεργασία με τον υπουργό Υγείας κ. Ανδρέα Λοβέρδο. Στόχος των συναντήσεων αυτών είναι να συζητηθούν και να καθοριστούν οι λεπτομέρειες της διαδικασίας αποπληρωμής των προμηθευτών εμφυτεύσιμων ορθοπεδικών υλικών, δεδομένων.\nΟΕΝΓΕ:ΑΠΟΦΑΣΗ ΤΟΥ ΓΕΝΙΚΟΥ ΣΥΜΒΟΥΛΙΟΥ ΤΗΣ 20ΗΣ ΟΚΤΩΒΡΙΟΥ 2010\nΖητούμε την βοήθεια των πολιτών για να εξαλειφθεί το «φακελάκι»\nH Ομοσπονδία Νοσοκομειακών Γιατρών Ελλάδας (ΟΕΝΓΕ) ζητά την συνδρομή του Έλληνα πολίτη στην καταπολέμηση της διαφθοράς που μαστίζει τον χώρο της Υγείας.\nΗ ΟΕΝΓΕ ξεκίνησε ήδη να διανέμει αφίσα στην οποία αναγράφεται το σύνθημα «Φίλε συμπολίτη αν σου ζητήσουν φακελάκι δώσε ένα άδειο. Μη συμμετέχεις βοήθησε να απαλλαγούμε από τη διαφθορά».\n«Η αφίσα αυτή αποτελεί συμβολή στην ενημέρωση των πολιτών ώστε να πάψουν να συμμετέχουν σε αυτό το άθλιο παιχνίδι που προσβάλει την κοινωνία μας και αποψιλώνει το σύστημα υγείας από πόρους οι οποίοι θα μπορούσαν να βελτιώσουν την υλικοτεχνική υποδομή, τον ξενοδοχειακό εξοπλισμό και τις αποδοχές των εργαζομένων στο ΕΣΥ»\nΠαρεμβάσεις στο θεσμικό πλαίσιο των ιδιωτικών κλινικών προανήγγειλε ο Ανδρέας Λοβέρδος\nΗΛΕΚΤΡΟΝΙΚΗ ΣΥΝΤΑΓΟΓΡΑΦΗΣΗ ΟΑΕΕ\nΟ Ιατρικός Σύλλογος Ρόδου είχε επισημάνει το βεβιασμένο της εφαρμογής της ηλεκτρονικής συνταγογράφησης από τον Ο.Α.Ε.Ε., και την αναγκαιότητα να προηγηθεί περίοδος πιλοτικής εφαρμογής του μοντέλου, όπως σωστά πράττει ο Ο.Π.Α.Δ. αντίστοιχα για την ηλεκτρονική καταγραφή των παρακλινικών εξετάσεων μέχρι την 31.12.2010\nΟ Ι.Σ.Ρ. είναι σύμφωνος με την προσπάθεια των Ασφαλιστικών Οργανισμών, να βελτιώσουν το σύστημα διαχείρισης των ασφαλισμένων τους και της ιατροφαρμακευτικής περίθαλψης αυτών, που σκοπό έχουν, την επίτευξη οικονομιών κλίμακος, χωρίς όμως αρνητικές επιπτώσεις στην ποιότητα των παρεχομένων υπηρεσιών υγείας.\nΚαλούμε την πολιτική ηγεσία του Υπουργείου Εργασίας και τη Διοίκηση του Ο.Α.Ε.Ε. να ανασκευάσουν την απόφασή τους και να προχωρήσουν σε πιλοτική εφαρμογή μέχρι 31.12.2010, δίνοντας τα χρονικά περιθώρια προσαρμογής των συμβεβλημένων υγειονομικών αλλά και των σφαλμάτων που ήδη παρουσιάστηκαν από την πρώτη ημέρα.\nΕπίσης να ληφθεί μέριμνα από το Υπουργείο Εργασίας, για τη δυνατότητα επιδότησης της αγοράς του απαιτούμενου ηλεκτρονικού εξοπλισμού, λόγω των άσχημων οικονομικών συνθηκών στις οποίες καλούνται οι συμβεβλημένοι ιατροί να ασκήσουν το ιατρικό τους έργο και των χαμηλών αποδοχών των συμβεβλημένων με τον Ο.Α.Ε.Ε. ιατρών, καθώς και θέσπιση ανάλογων φορολογικών κινήτρων.\nΓράφτηκε σε ΦΕΚ η διόρθωση σφάλματος που υπήρχε στην κοινή Υπουργική απόφαση για τις εφημερίες Ιουνίου-Ιουλίου και τώρα μπορούν να βγουν οι ΚΩΔΙΚΟΙ.Το ΦΕΚ είναι Β 1631.\nΣτην υπ’ αριθμ. Υ 10α/Γ.Π.66928 30.9.2010 κοινή απόφαση τωνΥπουργών Οικονομικών και Υγείας και Κοινωνικής Αλληλεγγύης, που δημοσιεύθηκε στο ΦΕΚ 1594/30.9.2010 τ.Β΄ και αφορά\nΕφημερίες Ιατρών, επιφέρεται η πιο κάτω διόρθωση:Στη σελίδα 25175, στήλη 1η και στίχο 96ο εκ των κάτω:Από το λανθασμένο: «Αριθμ. Υ10α/Γ.Π. 87530…»Στο ορθό: « Αριθμ. Υ10α/Γ.Π. 66928».\nΑναρτήθηκε από E.I.N.Ρκαι ΚΥ kinous vassilios στις 10:42 π.μ.\nΝέο σύστημα προμηθειών στα νοσοκομεία, προανήγγειλε ο υπουργός Υγείας !!!\nΜιλώντας στο ραδιοφωνικό σταθμό Σκάι, ο υπουργός αναρωτήθηκε «γιατί πρέπει να γίνονται από το Δημόσιο οι διαγωνισμοί για τις προμήθειες ιατρικού υλικού».\n«Δεν θα συμπράξω - είπε χαρακτηριστικά - σε κάτι που πληρώνει η πολιτεία εδώ και 20 χρόνια και δεν το έχει».\nΞεκινά σήμερα στον Οργανισμό Ασφάλισης Ελευθέρων Επαγγελματιών η ηλεκτρονική συνταγογράφηση, σε μία προσπάθεια να μπει «νυστέρι» στη σπατάλη. Το μέτρο θα επεκταθεί μέχρι τα Χριστούγεννα στο ΙΚΑ και στον ΟΠΑΔ και τη νέα χρονιά θα ακολουθήσει ο ΟΓΑ. Η εφαρμογή της ηλεκτρονικής συνταγογράφησης εντάσσεται σε ένα γενικότερο πακέτο δράσεων του υπουργείου Εργασίας για την εξοικονόμηση 2 δισ. ευρώ από τον περιορισμό της φαρμακευτικής δαπάνης. Ενδεικτικό των διαστάσεων που έχει πάρει τα τελευταία χρόνια το πρόβλημα είναι πως το 2004 η δαπάνη για φάρμακα ήταν 3,4 δισ., αλλά πέρυσι άγγιξε τα 8 δισ. ευρώ (ποσό που αντιστοιχεί στο 40% της ετήσιας κρατικής επιχορήγησης στα Ταμεία).\nΣε αυτήν τη φάση η ηλεκτρονική συνταγογράφηση ξεκινά από τον ΟΑΕΕ και αφορά 4.200 συμβεβλημένους γιατρούς και 11.500 φαρμακεία. Για την εφαρμογή της ηλεκτρονικής συνταγογράφησης δεν χρειάζεται εξειδικευμένος εξοπλισμός, αλλά απαιτούνται μόνο ένας απλός ηλεκτρονικός υπολογιστής, ένας εκτυπωτής και μία σύνδεση στο Internet.\nΣτο θέμα αναφέρθηκε χθες στη Θεσσαλονίκη η γενική γραμματέας του υπουργείου Εργασίας Αθηνά Δρέττα, μιλώντας σε φαρμακοποιούς. Μεταξύ άλλων, χαρακτήρισε το υπάρχον σύστημα συνταγογράφησης «ξέφραγο αμπέλι» και συμπλήρωσε πως «η ηλεκτρονική συνταγογράφηση δεν είναι πανάκεια, είναι, όμως, το κλειδί για να μπουν επιτέλους κάποιοι κανόνες».\nΑπό την πλευρά τους οι φαρμακοποιοί εμφανίστηκαν έτοιμοι να εφαρμόσουν το σύστημα, εξέφρασαν, όμως, συγκεκριμένες ενστάσεις. Μεταξύ άλλων αναφέρθηκαν στη δυνατότητα που παρέχεται στους γιατρούς να μεταβιβάζουν στους φαρμακοποιούς μέρος της χρονοβόρας δουλειάς της ηλεκτρονικής καταχώρισης που τους αναλογεί, ενώ επεσήμαναν τα προβλήματα που αντιμετωπίζουν, καθώς ο τζίρος έχει υποχωρήσει 41% (οι τιμές των φαρμάκων έχουν μειωθεί κατά 25%).\nΕκτός από την ηλεκτρονική συνταγογράφηση, το υπουργείο Εργασίας έχει ανακοινώσει ένα πακέτο μέτρων για τον περιορισμό της φαρμακευτικής σπατάλης. Τα κυριότερα από αυτά τα μέτρα είναι τα εξής:\n•Επιβολή πλαφόν στη συνταγογράφηση ανά γιατρό και ανά περιφέρεια.\nΑυτό στην πράξη σημαίνει πως θα υπάρχει συγκεκριμένο όριο συνταγών που μπορεί να γράψει ο κάθε γιατρός και ένα συνολικό ποσό που δεν μπορεί να υπερβεί (ανάλογα με την πάθηση και με βάση το θεραπευτικό πρωτόκολλο).\n•Εφαρμογή της λίστας φαρμάκου από το καλοκαίρι του 2011.\n•Είσπραξη από τις φαρμακευτικές εταιρείες του rebate (το ποσό που θα εισπράξουν τα Ταμεία είναι περίπου 130 εκατ. ευρώ).\n•Ανατιμολόγηση των φαρμάκων, με βάση τις τρεις φτηνότερες τιμές στις χώρες της Ευρωπαϊκής Ενωσης. Γι’ αυτόν τον σκοπό δημιουργήθηκε και το Παρατηρητήριο Τιμών Φαρμάκων.\nΣημειώνεται πως οι ανεξέλεγκτες δαπάνες στους κλάδους υγείας έχουν ως αποτέλεσμα τα Ταμεία να χάνουν 3,5 δισ. ευρώ. Ενδεικτικό των διαστάσεων που έχει πάρει το πρόβλημα είναι πως από πρόσφατους ελέγχους προέκυψε πως 20 γιατροί των ασφαλιστικών ταμείων μέσα σε έναν μήνα είχαν γράψει συνταγές αξίας 3,4 εκατ. ευρώ (μάλιστα υπήρξε γιατρός που σε έναν μήνα είχε συνταγογραφήσει φάρμακα αξίας 250.000 ευρώ).\nCLAUDIO ΚΑΤΖ - «Αν δεν αναλάβουν οι πιστωτές σας μέρος του χρέους δεν υπάρχει λύση»\nΣτον ΜΠΑΜΠΗ ΑΓΡΟΛΑΜΠΟ\n«Η ΕΛΛΑΔΑ, παρότι υπάρχουν μεγάλες διαφορές από την περίπτωση της Αργεντινής, θα έχει ανάλογη διαδρομή», υποστηρίζει ο Κλαούντιο Κατς (Claudio Katz). Είναι καθηγητής στο Πανεπιστήμιο του Μπουένος Αϊρες και σύμβουλος των κυβερνήσεων της Βολιβίας και της Βενεζουέλας.Υπήρξε ένας από τους οικονομολόγους της Αργεντινής που εναντιώθηκαν στο πρόγραμμα του ΔΝΤ.\nΥποστήριξε την εξέγερση του 2001 και κατόπιν συμμετείχε ενεργά στις προσπάθειες επαναλειτουργίας των κλειστών επιχειρήσεων από τους εργαζόμενους.\nΓνωρίζετε το σταθεροποιητικό πρόγραμμα που έχει επιβληθεί στην Ελλάδα. Θεωρείτε ότι μπορεί να υλοποιηθεί;\nΗ συνταγή που δόθηκε στην Ελλάδα είναι πιο σκληρή και από αυτή που είχε επιβληθεί στην Αργεντινή στα μέσα της δεκαετίας του ''''90. Εάν δεν αναλάβουν οι πιστωτές μέρος του χρέους, δηλαδή εάν δεν υπάρξει αναδιάθρωση, η κοινωνία θα ισοπεδωθεί και το χρέος δεν θα πληρωθεί ποτέ.\nΑπό όλες τις πλευρές του μηχανισμού επιτήρησης, ωστόσο, δίνονται διαβεβαιώσεις ότι το χρέος θα πληρωθεί κανονικά.\nΤην ίδια προτροπή ακούγαμε και στην Αργεντινή. Ακούγεται προτροπή, αλλά είναι απειλή. Οταν μία χώρα έχει πολύ μεγάλο χρέος, το πρόβλημα δεν είναι αποκλειστικά δικό της. Είναι και των δανειστών. Συνεπώς πρέπει να βρεθεί τρόπος να μειωθεί το χρέος και για την Ελλάδα και για τις άλλες ευρωπαϊκές χώρες όπως η Ιρλανδία και η Πορτογαλία. Με τα νεοφιλελεύθερα μέτρα του ΔΝΤ η Αργεντινή πάλευε περίπου πέντε χρόνια αλλά δεν απέφυγε τη στάση πληρωμών.\nΧρειάστηκαν όμως άλλα τόσα και περισσότερα χρόνια για να φθάσετε στην επαναδιαπραγμάτευση, έπειτα από εξέγερση και πολλά χρόνια πολιτικής αστάθειας.\nΕίχαμε άλλες δύο επιλογές. Η πρώτη ήταν αυτή που επέβαλε το ΔΝΤ, να κρατηθεί η εικονική ισοτιμία που είχε το πέσο με το δολάριο και να περιοριστούν οι μισθοί, οι συντάξεις και οι κοινωνικές παροχές. Η άλλη, να βγούμε από την ισοτιμία και να οδηγηθούμε σε διαδοχικές υποτιμήσεις. Ακολουθήσαμε μία διαφορετική διαδρομή. Ηρθαμε σε σύγκρουση με τους πιστωτές και αυτή η σύγκρουση, που ήταν πολιτική, είχε ως αποτέλεσμα τη μείωση του χρέους στο μισό.\nΠώς οδηγήθηκε ο κόσμος στην παραδοχή της πτώχευσης και στην εξέγερση;\nΜέχρι το 2001 λέγαμε πως θέλουμε να είμαστε συνεπείς, μας διακατείχε ένα συναίσθημα ενοχής, τα μέσα ενημέρωσης είχαν φτιάξει το στερεότυπο ότι ο λαός είναι τεμπέλης, αμέριμνος και διεφθαρμένος. Οσο περνούσε όμως ο καιρός και δεν φαινόταν διέξοδος, παρά τις θυσίες, την ανεργία στο 30% και την κοινωνική περιθωριοποίηση ακόμη και των μεσαίων στρωμάτων, ο κόσμος κατάλαβε ότι δεν είχε τίποτε να χάσει και επαναστάτησε. Στην αρχή, βέβαια, είχαμε εντελώς διαφορετική κατάσταση. Τα μεσαία στρώματα στρέφονταν κατά των ανέργων και των περιθωριοποιημένων ομάδων, αλλά όταν έχασαν και αυτοί τα πάντα με τη δέσμευση των καταθέσεων το ρεύμα αμφισβήτησης έγινε καθολικό.\nΠώς ερμηνεύετε τώρα το γεγονός ότι το ΔΝΤ συνεχίζει τις ίδιες σταθεροποιητικές συνταγές;\nΜα αυτό είναι το ΔΝΤ. Βρίσκεται στην υπηρεσία των μεγάλων χρηματοπιστωτικών κέντρων και όχι των λαών. Αυτό ήταν πάντα και δεν πρόκειται να αλλάξει.\nΚαι στο ελληνικό πρόβλημα, δηλαδή, δεν βλέπετε άλλη λύση από την εξέγερση και την επαναδιαπραγμάτευση του χρέους;\nΝομίζω ναι. Μόνο η ευθεία αμφισβήτηση αυτής της συνταγής μπορεί να δώσει διέξοδο από το πρόβλημα.\nΜε μεγάλο ρίσκο όμως και για τον κόσμο και για τη χώρα.\nΑναμφίβολα το ρίσκο μιας τέτοιας πορείας είναι μεγάλο. Ομως η παραμονή στον μηχανισμό επιτήρησης, η σταδιακή απώλεια της εθνικής κυριαρχίας, η ισοπέδωση της κοινωνίας, ενέχουν πολύ μεγαλύτερο ρίσκο χωρίς την παραμικρή ελπίδα.\nΓια την Ελλάδα, όμως, υπάρχει ο κίνδυνος απομόνωσης από την Ευρωπαϊκή Ενωση.\nΗ Ευρώπη όπως τη γνωρίζαμε μέχρι τώρα, τελειώνει. Οι τραπεζίτες θεωρούν ότι το κοινωνικό κράτος που είχε οικοδομηθεί δεν αντέχει. Συνεπώς, αυτό που επιδιώκουν είναι να προχωρήσουν στην αποδόμησή του, με τον πιο εύκολο τρόπο. Γι'''' αυτό και θέλουν σε κάθε χώρα διαφορετικό πρόγραμμα, διαφορετικό μνημόνιο, ώστε να μην προκληθεί πανευρωπαϊκή αντίδραση. Οι περιφερειακές χώρες, όμως, που έχουν και το μεγαλύτερο πρόβλημα, πρέπει να βρουν τρόπο συνεργασίας απέναντι σε αυτή την επίθεση των πιστωτών.\nΑναρτήθηκε από E.I.N.Ρκαι ΚΥ kinous vassilios στις 4:28 μ.μ.\n... όταν επινόησαν τη δηµοκρατία, ασφαλώς δεν περίµεναν ότι κάποτε πολιτικοί θα έφταναν στην κατάντια να ψεύδονται στους ψηφοφόρους τους, να τους λένε αυτά που θέλουν να ακούσουν, να τους µοιράζουν υποσχέσεις ξέροντας ότι δεν θα τις τηρήσουν ποτέ. Οµως, ο Πλάτων σίγουρα το περίµενε. Γι αυτό πρότεινε µια ήπια δικτατορία των αρίστων. Επειδή πίστευε πως η δηµοκρατία θα οδηγούσε σε κυβερνήσεις δηµαγωγών, λαοπλάνων και τσαρλατάνων. Οι δηµοκράτες πέρασαν τους τελευταίους αιώνες προσπαθώντας να αποδείξουν ότι ο Πλάτων είχε άδικο. Και τα κατάφεραν αρκετά καλά (αν εξαιρέσουµε κάτι Χίτλερ). Οµως, σήµερα, κάτι έχει σαπίσει στο ηθικό σώµα της δηµοκρατίας. Και µας έχει αφήσει µε µια κάστα επαγγελµατιών πολιτικών που θεωρούν τον δηµόσιο βίο ως ευκαιρία για καριέρα και που δεν δεσµεύονται ούτε από πεποιθήσεις ούτε από φιλοσοφία. Γι αυτούς, όλα είναι αναλώσιµα και προσωρινά.\nΟΔΗΓΙΕΣ ΠΟΥ ΑΠΕΣΤΕΙΛΕ ΤΟ ΥΠΟΥΡΓΕΙΟ ΥΓΕΙΑΣ ΣΤΑ ΝΟΣΟΚΟΜΕΙΑ ΣΧΕΤΙΚΑ ΜΕ ΤΗΝ ΚΑΤΑΒΟΛΗ ΕΦΗΜΕΡΙΩΝ ΣΕΠΤΕΜΒΡΙΟΥ 2010.\n'Eκδοση του ΦΕΚ που αφορά τη δημοσίευση των προσθέτων κονδυλίων για εφημερίες ΑΥΓΟΥΣΤΟΥ . Μπορείτε να το βρείτε εισερχόμενοι στην ιστοσελίδα του Εθνικού Τυπογραφείου και αναγράφοντας στο πλαίσιο Τεύχος :Β και στον αριθμό: 1623.\nΧαρακτηριστική η δήλωση του Υπουργού Υγείας Ανδρέα Λοβέρδου στις 14/10/2010 στη Βουλή των Ελλήνων\n“Οι άνθρωποι δεν πάνε για υπηρεσίες που δεν προϋποθέτουν νοσηλεία μόνο στα εξωτερικά ιατρεία, δηλαδή κατά τη διάρκεια της ημέρας. Πάνε και το βράδυ στις εφημερίες. Εκεί δεν πληρώνει κανείς αυτό το τρίευρω. Αυτό έχει έτσι εξαιρεθεί από το νόμο. Το ξανασκέφτομαι. Δεν είπα ότι αλλάζω γνώμη, αλλά το ξανασκέφτομαι”\nΟι άνθρωποι προσέρχονται στην εφημερία των Νοσοκομείων επειδή έχουν οξύ πρόβλημα υγείας. Πολλοί μάλιστα δεν έχουν καν τις αισθήσεις τους και χρειάζεται ταχύτατη επέμβαση των γιατρών και νοσηλευτών για να σωθεί η ζωή τους. Δυστυχώς ο κ. Λοβέρδος, με το πολιτικό θράσος που τον διακρίνει, νομίζει ότι στην εφημερία έρχονται όσοι θέλουν να κάνουν πλάκα ή να ψυχαγωγηθούν και ζητάει να βάλει κι εκεί είσοδο 3 ευρώ, τα οποία σύντομα θα γίνουν 30 και 50.\nΟι νοσοκομειακοί γιατροί δηλώσαμε κατηγορηματικά και το επαναλαμβάνουμε: δεν πρόκειται να ζητήσουμε από κανένα προσερχόμενο είτε στα Εξωτερικά Ιατρεία είτε στην εφημερία εισιτήριο και χρήματα. Καλούμε τους πολίτες, που έχουν ήδη πληρώσει μέσω των εισφορών τους το σύστημα υγείας, να αρνούνται κάθε επιπλέον χαράτσι που θέλει να επιβάλλει ο κ. Λοβέρδος σε εφαρμογή του Μνημονίου.\nΑναρτήθηκε από E.I.N.Ρκαι ΚΥ kinous vassilios στις 1:58 μ.μ.\nΣήμερα υπόγραψε ο διοικητής τις εφημερίες Αυγούστου ,ο αρμόδιος υπάλληλος τις κατέθεσε στην Νομαρχία προς ενταλματοποίηση τους , μετά από προσωπική επικοινωνία με τον προϊστάμενο του αντίστοιχου τμήματος μας διαβεβαίωσε ότι το ένταλμα θα είναι έτοιμο την Δευτέρα 18-10-2010 ώστε να διαβιβαστεί στον επίτροπο για υπογραφή αφού του καταθέσουμε τους κωδικούς των επιπλέον κονδυλίων που έχουμε εξασφαλίσει από το Υπουργείο.Όσον αφορά τις εφημερίες Σεπτεμβρίου φαίνεται ότι η διαδικασία θα είναι αυτή που έχουμε περιγράψει ,δηλαδή από το ΥΔΗΚΑ θα γίνεται η κοστολόγησή τους και μετά η κατάθεση δια μέσου ΔΙΑΣ του ποσού της προπληρωμένης εργασίας στους λογαριασμούς μας σε καθορισμένη ημερομηνία για κάθε μήνα.Το επιπλέον κονδύλι που θα χρειάζεται για την κάλυψη των ασφαλών προγραμμάτων θα προσδιορίζεται χωριστά για κάθε γιατρό με χειρόγραφη διαδικασία από το τμήμα μισθοδοσίας του νοσοκομείου και θα διαβιβάζεται στην νομαρχία για ενταλματοποίηση και κατόπιν στον επίτροπο προς υπογραφή.Παρακολουθούμε από κοντά τα τεκταινόμενα και ελπίζουμε ότι δεν θα παρουσιαστούν προβλήματα που θα προκαλέσουν την εργασιακή ειρήνη και ηρεμία.\nΑναρτήθηκε από E.I.N.Ρκαι ΚΥ kinous vassilios στις 1:45 μ.μ.\n«Φρόντισε οι στίχοι σου να σπονδυλωθούν με τις αρθρώσεις των σκληρών των συγκεκριμένων λέξεων.\nΠάσχισε νάναι προεκτάσεις της πραγματικότητας όπως κάθε δάχτυλο είναι μια προέκταση στο δεξί σου χέρι.\nΈτσι μονάχα θα μπορέσουν σαν την παλάμη του γιατρού να συνεφέρουν με χαστούκια όσους λιποθύμησαν μπροστά στο άδειο πρόσωπό τους».\nΑναρτήθηκε από E.I.N.Ρκαι ΚΥ kinous vassilios στις 5:43 μ.μ.\nΣε δελτίο τύπου η ΠΑΣΥΝΟ-ΕΣΥ (ΠΑΝΕΛΛΗΝΙΑ ΣΥΝΔΙΚΑΛΙΣΤΙΚΗ ΝΟΣΗΛΕΥΤΙΚΗ ΟΜΟΣΠΟΝΔΙΑ) ενημερώνει ότι από τη συνάντησή της που είχε με τον Υπουργό Υγείας Α. Λοβέρδο ενημερώθηκε ,από τον ίδιο, ότι καταβάλλονται προσπάθειες για την άμεση πρόσληψη των Νοσηλευτών ΤΕ και ΠΕ και του ΥΕ Βοηθητικού Προσωπικού των προκηρύξεων 5Κ και 7Κ και για την έκδοση από το ΑΣΕΠ των αποτελεσμάτων των ΔΕ Βοηθών Νοσηλευτών της τελευταίας προκήρυξης!!!\nΟι προσλήψεις γίνονται όταν υπάρχουν …ευρώ.\nΛοιπόν τώρα… «δεν υπάρχει σάλιο».\nΓια αυτό και καθυστέρησαν και καθυστερούν οι προσλήψεις ακόμα και όσων νοσηλευτών κρίθηκαν διοριστέοι και δημοσιεύτηκε το όνομά τους σε ΦΕΚ.\nΑπλά ( όσες από αυτές τελικά κάνουν) το Νοέμβρη, που κλείνει το οικονομικό έτος , ώστε να μεταφερθεί η μισθοδοσία τους στο επόμενο οικονομικό έτος με το νέο προϋπολογισμό και με την προϋπόθεση βέβαια ότι θα βάλουν σ’ αυτόν λίγο… «σάλιο».\nΓΙΑ ΤΟ ΝΟΣΟΚΟΜΕΙΟ ΜΑΣ ΔΕΝ ΥΠΑΡΧΟΥΝ ΝΟΣΗΛΕΥΤΕΣ ΣΕ ΑΥΤΕΣ ΤΙΣ ΠΡΟΚΥΡΗΞΕΙΣ ΛΟΓΩ ΤΟΥ ΟΡΓΑΝΙΣΜΟΥ ΠΟΥ ΔΕΝ ΕΙΧΕ ΥΠΟΓΡΑΦΕΙ ΟΠΟΤΕ ΘΑ ΠΕΡΙΜΕΝΟΥΜΕ ΠΟΛΥ ΓΙΑ ΤΙΣ ΕΠΟΜΕΝΕΣ......ΔΥΣΤΥΧΩΣ\nΑναρτήθηκε από E.I.N.Ρκαι ΚΥ kinous vassilios στις 7:04 μ.μ.\nΤο ήθος είναι μια έννοια αντικειμενικού μέτρου για την αξιολόγηση του χαρακτήρα και της συμπεριφοράς του κάθε ανθρώπου. Νοηματικά, έχει συνδεθεί, κοινωνικά, με την έννοια του καλού και του κακού. Αυτός που έχει ήθος είναι καταξιωμένος (κοινωνικά) από αυτόν που δεν τον έχει .Έτσι, κάθε άνθρωπος, που ζει μέσα σε μια κοινωνία, μαθαίνει και μεγαλώνει με ένα σύστημα αρετών και αξιών, που οφείλει να τις προβάλλει και να τις αναπτύσσει για το καλό το δικό του και της κοινωνίας. Με τον τρόπο αυτό, το ήθος του κάθε ανθρώπου είναι η αντικειμενική του αξιολόγηση με βάση την κλίμακα των αρετών που έχει αποδεχτεί ολόκληρη η κοινωνία. Δεν κρίνεται υποκειμενικά από κάθε άνθρωπο ξεχωριστά . Είναι η έκφραση του τρόπου κοινωνικής ύπαρξής του. Πολλοί άνθρωποι δεν γνωρίζουν την πραγματική προέκταση του ήθους και χρησιμοποιούν τον όρο κατά το δοκούν .\nΗ αξιο-πρέπεια σημαίνει ότι γίνομαι άξιος σύμφωνα με τους αξιακούς κανόνες και κώδικες συμπεριφοράς της κοινωνίας που συμμετέχω. Ανθρώπινη αξιοπρέπεια είναι ο σεβασμός της προσωπικότητάς μας και ο σεβασμός για την προσωπικότητα των άλλων. Η επιδίωξη του σεβασμού των ανθρώπων ,γύρω σου, προϋποθέτει να τους σεβαστείς και εσύ. Ο άνθρωπος ορίζει την ατομική του αξιοπρέπεια με βάση αυτά που διδάχθηκε και βιώνει μέσα στην κοινωνία υιοθετώντας τη συμπεριφορά που του επιβάλλει. Η αξιοπρέπεια αποτελεί καίριο συστατικό του πολιτισμού μιας κοινωνίας και σχετίζεται άμεσα με την προσωπική υπευθυνότητα απέναντι στον εαυτό μας.\nΤο ήθος και η αξιοπρέπεια είναι ένα σημαντικό δίδυμο αξιών που στολίζουν την ζωή μας και δικαιολογούν την περηφάνια που νιώθουμε για τον εαυτό μας. Είναι από τις πρώτες έννοιες που συζητάω με τους καινούργιους συναδέλφους όταν με ρωτάνε για το τι χαρακτηρίζει την ιατρική γενικά και τι ειδικά την Πλαστική Χειρουργική. Αυτά το δίδυμο βρίσκεται σε οποιοδήποτε επάγγελμα αλλά πιστεύω ότι στην ιατρική ,που είναι λειτούργημα, κυριεύει είναι ο θεμέλιος λίθος .Ο γιατρός βρίσκεται πολύ κοντά στο δέλεαρ να κατεβάσει τον πήχη του ήθους και της αξιοπρέπειας .Κυρίως επειδή μυθοποιείται η προσφορά του, στην κοινωνία .Είναι θεός και θεραπεύει. Η αξιοπρέπεια ΄΄ χάνεται ΄΄ όταν η κοινωνία δεν αναγνωρίζει ,τις βιοποριστικές του ανάγκες του. Η αμοιβή του είναι τόσο χαμηλή που τον σπρώχνει να βρει άλλες μορφές πληρωμής. Το κοινωνικό και κρατικό σύστημα σε συνδυασμό με την έλλειψη ήθους και αξιοπρέπειας τον κάνουν να υποκύψει στο πειρασμό και να κυνηγήσει το φακελάκι.\nΟ ιατρικός κώδικας διέπεται από κανόνες ηθικής και δεοντολογίας. Τα ιατρικά λάθη υπάρχουν ,από την αρχαιότητα και θα υπάρξουν πάντα επειδή οι ιατροί είναι άνθρωποι με τις αδυναμίες και τις ελλείψεις της ανθρώπινης φύσης. Ο πρώτος κώδικας λειτουργίας, αμοιβής, δεοντολογίας και ηθικής του ιατρικού επαγγέλματος συντάχτηκε περίπου το 2259 π.Χ. από τον Χαμουραμπί της Βαβυλωνίας(με 250 νόμους ).Μία χαρακτηριστική ποινή ,σε περίπτωση λάθους, ήταν ο ακρωτηριασμός ενός χεριού του γιατρού η ακόμα και ο θάνατος του. Στην Αρχαιότητα, ο γιατρός απεφάσιζε αν θα αναλάβει τη θεραπεία του αρρώστου και αν, κατά τη γνώμη του, η αρρώστια κρινόταν μη ιάσιμη τον παρέπεμπε στα Ασκληπιεία όπου οι ιατροί ιερείς γιατροί έδιναν ή δεν δίνανε την τελική λύση. Εκεί επεβίωνε η μαγική-θεουργική θεραπευτική προσέγγιση. Τον 7ο αι. π.Χ. ο Δράκων o πρώτος νομοθέτης της Αρχαίας Αθήνας, καθόρισε πολύ αυστηρές ποινές για τα ιατρικά λάθη.( η πιο ήπια ποινή ήταν θάνατος). Η άσκηση της Ιατρικής πραγματοποιούνταν υπό τη «Δαμόκλειο σπάθη» του νόμου και πιθανολογείται ότι οι ιατρικές πράξεις γίνονταν κρυφά σε σπίτια για τον κίνδυνο επιπλοκών με θλιβερές συνέπειες για το γιατρό. Αυτό βέβαια καθυστέρησε την εξέλιξη και την πρόοδο της Ιατρικής.\nΣήμερα τι συμβαίνει με το ήθος και την αξιοπρέπεια των γιατρών; Πόσοι από εμάς ξέρουν τις πραγματικές [προεκτάσεις αυτών των αξιών; Είθισται όταν αντιλαμβάνεσαι ότι σε ξεπερνάει το πρόβλημα υγείας του ασθενούς τον παραπέμπεις σε άλλους συναδέλφους ή καλείς ιατρικό συμβούλιο για την ανεύρεση καλύτερων θεραπευτικών λύσεων. Μοιράζεσαι την ευθύνη του προβλήματος και σέβεσαι τον ασθενή σου. Μερικοί όμως θα προχωρήσουνε και θα κάνουν λάθη και στη ιατρική τα λάθη τα πληρώνουν ακριβά και οι ασθενείς και οι ιατροί τους. Αυτοί που στερούνται ήθους και αξιοπρέπειας θα προβούνε συχνά σε παρανομίες. Για τον φόβο της υπερχρέωσης των ιατρικών πράξεων (κλινικές χειρουργείο) και για δική τους προσωπική δόξα θα καταφύγουν σε χειρουργικές πράξεις εντός ιατρείων ή σε χώρους ακατάλληλους ( γραφείο ή θάλαμος ασθενών για επεμβάσεις επί κλίνης).Βάζουν όλους τους ασθενείς στο ίδιο τσουβάλι όμως οι ασθενείς μας δεν είναι όλοι το ίδιο. Ξεχωρίζουν (ψυχολογικά .μορφωτικά, πνευματικά και σωματικά )και αντιδράνε διαφορετικά σε αυτά που τους κάνουμε. Ο ιατρός που ενδιαφέρεται για την δόξα του θεράποντα και για το χρήμα του ασθενούς θα αλλάξει συμπεριφορά ,με βάση τα παραπάνω. Το ήθος σου όμως σου επιβάλει να μη εκμεταλλεύεσαι την άγνοια των ασθενών. Να μην διογκώνεις την σημασία της ιατρικής πράξης αλλά ούτε και να την μειώσεις(΄΄δεν είναι τίποτα για μένα΄΄). Η αξιοπρέπεια σου , ως επιστήμων και άνθρωπος, σου επιβάλει να σέβεσαι τον ασθενή σου. Να μην τον θεωρήσεις a priori άτομο μειωμένης πνευματικής αντίληψης και να μη τον βαφτίσεις ΄΄αγελάδα για άρμεγμα΄΄ που καλείται να καλύψει τις οικονομικές σου ανάγκες.\nΤην ερχόμενη Τετάρτη 20 Οκτωβρίου συνεδριάζει το Γενικό Συμβούλιο της ΟΕΝΓΕ με κύριο θέμα συζήτησης την εκτίμηση της κατάστασης στο χώρο της υγείας και τη λήψη σχετικών αποφάσεων.\nΣτη συνεδρίαση που θα πραγματοποιηθεί στις 1μμ στα Γραφεία της ΟΕΝΓΕ έχουν προσκληθεί και οι Πρόεδροι των Ενώσεων με την παράκληση στο διάστημα που μεσολαβεί να συνεδριάσουν τα ΔΣ των Ενώσεων και να πραγματοποιηθούν Γενικές Συνελεύσεις, τις αποφάσεις των οποίων θα μεταφέρουν οι Πρόεδροι στη συνεδρίαση του Γενικού Συμβουλίου.\nΠΛΑΙΣΙΟ ΕΦΗΜΕΡΕΥΣΗΣ ΓΕΝ. ΝΟΣΟΚΟΜΕΙΟΥ ΡΟΔΟΥ ΚΑΙ Κ. ΥΓΕΙΑΣ 2010\nΈνας ειδικευμένος σε ενεργό και ένας σε ετοιμότητα όταν δεν εφημερεύει ειδικευόμενος\nΈνας ειδικευμένος σε ενεργό εφημερία\nΈνας σε ετοιμότητα\nΈνας ειδικευμένος σε ενεργό ή μικτή\nΈνας ειδικευμένος σε μικτή και ένας σε ετοιμότητα τις καθημερινές\nΔύο ειδικευμένοι σε ετοιμότητα τα σαββατοκύριακα\n8) Ωτορινολαρυγγολογική κλινική:\nΈνας ειδικευμένος σε ενεργό σαββατοκύριακα και ένας σε ετοιμότητα όταν δεν εφημερεύει ειδικευόμενος\nΈνας ειδικευμένος σε μικτή τις καθημερινές και ένας σε ετοιμότητα όταν δεν εφημερεύει ειδικευόμενος\nΈνας ειδικευμένος σε μικτή ή ετοιμότητας\nΈνας ειδικευμένος σε μικτή ή\nΈνας ειδικευμένος σε μικτή ή ετοιμότητας ( μέχρι 20)\n12) Νευροχειρουργική κλινική\nΈνας ειδικευμένος σε ενεργό ή μικτή και ένας σε ετοιμότητα\nΈνας ειδικευμένος σε ετοιμότητα ( μέχρι 20)\nΈνας ειδικευμένος σε ετοιμότητας ( μέχρι 20)\nΈνας ειδικευμένος σε ετοιμότητα( μέχρι 20)\n17) Αιματολογική κλινική + μεσογειακή αναιμία :\nΈνας ειδικευμένος σε ενεργό ή μικτή τις καθημερινές\nΈνας σε ενεργό τα σαββατοκύριακα\nΈνας ειδικευμένος σε μικτή ή σε ετοιμότητα\nΈνας ειδικευμένος σε μικτή ή ετοιμότητα\nΈνας ειδικευμένος σε ετοιμότητα ( μέχρι 16)\nΈνας ειδικευμένος σε μικτή καθημερινές\nΈνας ειδικευμένος σε ενεργό ή ετοιμότητας τα Σαββατοκύριακα\nΈνας ειδικευμένος σε ετοιμότητα( μέχρι 16 ανά γιατρό )\n24) Μικροβιολογικό τμήμα:\nΈνας ειδικευμένος σε ετοιμότητα ( μέχρι 16 ανά γιατρό)\nΈνας ειδικευμένος σε μικτή ή σε ετοιμότητα( μέχρι 16 ανά γιατρό )\nΈνας ειδικευμένος σε ενεργό τα σαββατοκύριακα και ένας σε ενεργό τις καθημερινές ή μικτή .\nΔύο ειδικευμένοι σε ενεργό τα σαββατοκύριακα καθημερινές ένας σε ενεργό και ένας σε μικτή\n27) Φυσιατρικό τμήμα:\nΈνας ειδικευμένος σε μικτή ή σε ετοιμότητα ( μέχρι 16 ανά γιατρό)\n30) Τμήμα Επεμβατικής Καρδιολογίας:\n31) Τμήμα Επειγόντων Περιστατικών:\nΔύο ειδικευμένοι σε ενεργό. Επειδή στα ΤΕΠ χειρουργικά υπάρχει μεγάλος φόρτος εργασίας σε περιόδους αιχμής κρίνεται απαραίτητη η ύπαρξη επιπλέον σε εφημερία ετοιμότητος.\n32) Μονάδα Εντατικής Θεραπείας:\nΔύο ειδικευμένοι σε ενεργό τα σαββατοκύριακα. Καθημερινές ένας σε ενεργό και ένας σε μικτή\n33) Μονάδα Τεχνητού Νεφρού:\n34) Μονάδα Αυξημένης Φροντίδας:\n35) Βιοχημικό – Αιματολογικό:\n1) Ένας ειδικευμένος γενικής ιατρικής σε ενεργό\n3) Ένας παιδίατρος – οδοντίατρος ή οποιαδήποτε άλλη ειδικότητα σε εφημερία ετοιμότητας (μέχρι 16 για δ/ντη και 20 για ΕΑ και ΕΒ)\n1 ΓΕΝ. ΙΑΤΡΙΚΗΣ ΣΕ ΕΤΟΙΜΟΤΗΤΑ (μέχρι 16 για δ/ντη και 20 για ΕΑ και ΕΒ)\nΚΑΙ 1 ΑΓΡΟΤΙΚΟΣ\n1 ΕΙΔΙΚΕΥΜΕΝΟΣ ΕΤΟΙΜΟΤΗΤΑ ( μέχρι 16 για δ/ντη και 20 για ΕΑ και ΕΒ)\n1 ΓΕΝ. ΙΑΤΡΙΚΗΣ Ή ΠΑΘΟΛΟΓΙΑΣ ΣΕ ΕΤΟΙΜΟΤΗΤΑ(μέχρι 16 για δ/ντη και 20 για ΕΑ και ΕΒ)\n1 ΓΕΝ. ΙΑΤΡΙΚΗΣ Ή ΠΑΘΟΛΟΓΙΑΣ ΣΕ ΕΤΟΙΜΟΤΗΤΑ ( μέχρι 16 για δ/ντη και 20 για ΕΑ και ΕΒ)\n1 ΓΕΝ. ΙΑΤΡΙΚΗΣ ΣΕ ΕΤΟΙΜΟΤΗΤΑ μέχρι 16 για δ/ντη και 20 για ΕΑ και ΕΒ)\nΥΣ : Κατά την κρίση των δ/ντων των τμημάτων μπορεί να γίνει μετατροπή ενεργών εφημεριών σε μικτές ή ετοιμότητας .\nΔΡΑΣΙΣ:ΑΠΟΔΟΧΗ ΤΟΥ ΠΡΟΓΡΑΜΜΑΤΟΣ ΑΣΦΑΛΟΥΣ ΕΦΗΜΕΡΕΥΣΗΣ\nΤο άρθρο αφιερώνεται σε όσους ασθενείς δεν έχουνε βρει λύση στα προβλήματα υγείας που αντιμετωπίζουν καθημερινά.\nΟ άνθρωπος (Hommo sapiens=άνθρωπος ο σωστός) είτε μας αρέσει είτε όχι ανήκει στην υπερ-οικογένεια των μεγάλων πιθήκων. Η ανεπτυγμένη διανοητική ικανότητα του, σε συνδυασμό με τη δίποδη όρθια στάση του, που του απελευθερώνει τα χέρια, τον καθιστούν ως το μόνο είδος ικανό να κάνει εκτεταμένη χρήση εργαλείων συγκριτικά με τα άλλα ζώα. Οι πρώτοι ανατομικά σύγχρονοι άνθρωποι έζησαν στην Αφρική 200.000 χρόνια πριν. Διαφέρει από τα υπόλοιπα όντα, της τάξης του, λόγω της ικανότητας του να παράγει έναρθρο λόγο και αφηρημένες σκέψεις. Έχει συνείδηση της δύναμης και της αυτοτέλειας του και κατ' επέκταση και των αποτελεσμάτων των πράξεων του. Έχει επίσης την δυνατότητα ηθικών κρίσεων του (ορθού-εσφαλμένου) των γύρω πραγμάτων και καταστάσεων (Γ.Μπαμπινιώτης).\nΑυτό που δύσκολα θα βρεις, στα βιβλία και στο Ιντερνέτ, είναι πόσο σύνθετη είναι η πραγματική φύση του υγιούς ανθρώπου και πόσο πολύ αλλάζει, όταν αρρωσταίνει. Ψυχικά, διανοητικά ή σωματικά. Υπάρχουν περιγραφές και αναφορές σε ασθένειες και σε περίφημους θεραπευτές με ελάχιστα στοιχεία για την σχέση ασθενούς-ιατρού. Ο άρρωστος δεν έχει μόνο ένα πρόβλημα υγείας αλλά πολλά συμπτώματα που οδηγούν σε μερικές διαγνώσεις. Όσο μεγαλώνει ηλικιακά ΄΄γεμίζει΄΄ τις βαλίτσες του με άλλα προβλήματα που δεν περιορίζονται σε μία ειδικότητα και πρέπει να επισκεφτεί πολλούς ιατρούς. Αυτό συνεπάγεται οικονομικών εξόδων και ιδίως μεγαλύτερου χρόνου στα ιατρεία των νοσοκομείων. Η τελείως ιδιόρρυθμη σχέση ιατρού και αρρώστου έχει συναισθηματική φόρτιση. Ο άρρωστος βλέπει τον ιατρό μέσα από άλλο πρίσμα και από διαφορετική οπτική γωνία απ' ότι γενικά βλέπει το δάσκαλο, τον αρχιτέκτονα, το μηχανικό ή τον πιλότο αεροπλάνου. Η σχέση με τον ιατρό είναι σχέση βαθύτερης εσωτερικής επικοινωνίας με πολλά στοιχεία ειλικρίνειας και απόλυτης εμπιστοσύνης. Σχέση με πολλές προεκτάσεις. Αφενός ο ασθενής δίνει όλες τις λεπτομέρειες της ασθένειας του, επειδή θέλει να βρεθεί γρήγορη και αποτελεσματική θεραπεία. Είναι εντάξει και ειλικρινής και εμπιστεύεται την υγεία του στα έμπειρα χέρια του επιστήμονα. Αφετέρου ο ιατρός θέλει να δώσει μία λύση αλλά αντικειμενικά περιορίζεται, σε ότι αφορά στις λύσεις, από τις γνώσεις τις ειδικότητάς του, και φυσικά έχει και την ματαιοδοξία του. Έχει απομακρυνθεί, λόγω μεγάλου χρόνου που πέρασε, από τις γνώσεις της γενικής ιατρικής και δεν θέλει να το αναγνωρίσει δημοσίως.\nΗ ιατρική ασχολείται με την έρευνα και την εφαρμογή μεθόδων και τεχνικών για την πρόληψη, τη διάγνωση και την θεραπεία των ασθενειών του ανθρώπου. Θεωρείται μια από τις αρχαιότερες των πρακτικών επιστημών. Ποιος θα πάρει την ευθύνη της ιεράρχησης των ιατρικών εξετάσεων και θεραπειών; Ποιός θα έχει την ολοκληρωμένη εικόνα του ασθενούς που αποτελείται από σύνολο παθολογικών καταστάσεων; Πολλοί συνάδελφοι, έχουνε τη τάση να περιορίσουνε την πάθηση στα μέτρα ικανοτήτων τους. Φταίει η εξειδίκευση της ιατρικής και η μονόπλευρη αντιμετώπιση; Ζητάνε πολλές εργαστηριακές εξετάσεις χωρίς να συμβουλευτούνε άλλες ειδικότητες και τελικά δεν βγάζουν διάγνωση. Όταν το θέμα τελικά τους ξεπερνάει τον παραπέμπουν αλλού και ο ασθενής ταλαιπωρείται από ένα ιατρείο στο άλλο αντικρίζοντας ιατρούς που δεν συμφωνούν ανάμεσα τους σε ότι αφορά την ασθένεια του. Λόγω ασυνεννοησίας, ανάμεσα στις ειδικότητες κάνει εξοντωτικές (οικονομικές και σωματικές) εξετάσεις και ακούει μονότονα την ίδια φράση : "από εμένα δεν έχεις τίποτα!". Αναποτελεσματικότητα, αλαζονεία και έπαρση ενώ ο αδιάγνωστος ασθενής υποφέρει. Το λαϊκό ρητό λέει "οι εξετάσεις ήταν πολύ καλές αλλά ο ασθενής πέθανε". Γελοιοποιείται η επιστήμη αφού δεν υπάρχει κάποιος που να ιεραρχήσει τις παθήσεις, να οδηγήσει τον ασθενή σε σωστές εξετάσεις και να τον παραπέμψει στην κατάλληλη ιατρική ειδικότητα. Κουρασμένοι από τη ταλαιπωρία τους οι ασθενείς ζητάνε έναν συντονιστή ιατρό δηλαδή κάποιον που να βλέπει τον ασθενή σαν σύνολο και όχι σαν "μερίδες" ειδικοτήτων. Να κατέχει γνώσεις κλασσικής γενικής παθολογίας και να κάνει το triage. Να συλλέξει όλες τις πληροφορίες (ιστορικό ασθένειας, αντικειμενική και υποκειμενική συμπτωματολογία) και να ιεραρχήσει σωστά τις ιατρικές εξετάσεις στις οποίες θα υποβληθεί ο ασθενής για να βρεθεί επιτέλους μία σωστή και αποτελεσματική θεραπεία.\nΓνωρίζουμε όλοι ότι η ζωή πάντα διέθετε άφθονο μαύρο χιούμορ και ειρωνεία. Το γνώριζαν δε καλύτερα από μας ο Αριστοφάνης και οι μεγάλοι τραγικοί μας, ο Αισχύλος, ο Σοφοκλής, κι ο Ευριπίδης, ήδη δυόμιση χιλιετίες πριν. Τι κρίμα και για εκείνους και για μας που δεν ζουν στην εποχή μας! Το υλικό προς διακωμώδηση και διεκτραγώδηση είναι σήμερα αναμφισβήτητα πιο άφθονο από ποτέ, τα δε όρια μεταξύ κωμωδίας και τραγωδίας είναι πλέον τόσο ρευστά και δυσδιάκριτα, που ποιητές και συγγραφείς του αναστήματός τους, ασφαλώς δεν θα τα άφηναν ανεξερεύνητα ή ανεκμετάλλευτα. Υποθέτω ότι οι μόνοι δισταγμοί τους θα οφείλονταν στην πληθώρα επιλογών: προδοσία, απιστία, ασυδοσία, ρεμούλα, πάθη και απάθεια, ήθη και διαπλοκή. Τι ιστορίες γεμάτες τυραννικό κυνισμό, φαυλότητα, δολιότητα, τι ναυάγια της αρετής, τι οικτρές διαψεύσεις οραμάτων και ειρωνεία , τι κωμικές και τραγικές φιγούρες επί σκηνής!\nΒασική κατεύθυνση μας .OXI AYTO!!!\nΣτήριξη του Ε.Σ.Υ. για την αναβάθμιση του σε ένα σύγχρονο και αποτελεσματικό σύστημα υγείας με δημόσιο χαρακτήρα. Ένα σύστημα που να ανταποκρίνεται στις ανάγκες και τις προσδοκίες του πολίτη για υψηλού επιπέδου υπηρεσίες πρόληψης, περίθαλψης και φροντίδας με αξιοπρέπεια. [..]\nΑΠΟΦΑΣΕΙΣ ΓΕΝΙΚΗΣ ΣΥΝΕΛΕΥΣΗΣ Ε.Ι.Ν.Ρ και ΚΥ ΤΗΣ 08-10-2010\nΤα αποτελέσματα των κινητοποιήσεων μας αρχίζουν να γίνονται ορατά, απέναντι στην αδιαλλαξία την αδιαφορία και την απαξίωση των προσπαθειών μας, αντιτάξαμε την ΕΠΙΜΟΝΗ στους αγώνες μας για τα δίκαια αιτήματα μας, με στόχο να εξαναγκασθούν οι ιθύνοντες να αναλάβουν τις ευθύνες τους καταλήγοντας σε αποτελέσματα που μας ικανοποιούν. Δηλαδή την αποδοχή ασφαλών προγραμμάτων για το νοσοκομείο μας και φυσικά την πλήρη χρηματοδότηση τους. Μοναδικός άξονας του αγώνα μας ήταν και παραμένει η υποχρέωση για παροχή υπηρεσιών υγείας υψηλής ποιότητας με ασφάλεια σε όλους τους πολίτες του τόπου μας. Η έκβαση αυτής της συνδικαλιστικής μάχης που δώσαμε, αποκτά ευρύτερη πολιτική σημασία αφού αποδεικνύει τη δυνατότητα των συλλογικών αγώνων να προκαλούν διαφοροποιήσεις και «ρωγμές» στην εισοδηματική πολιτική της κυβέρνησης, παρά το ασφυκτικό κλίμα «δημοσιονομικής τρομοκρατίας» και «κοινωνικής μοιρολατρίας» που μεθοδικά προωθείται στη δημόσια ζωή. Βεβαίως, το συνολικό πρόβλημα δεν λύθηκε. Ούτε φυσικά υπήρξε καμιά θετική εξέλιξη στο κομβικό θέμα των προσλήψεων νοσηλευτικού προσωπικού. Παρ’ όλα αυτά, οι νοσοκομειακοί γιατροί της ΡΟΔΟΥ θεωρούν ότι επιβάλλεται μια προσωρινή αναστολή, μέχρι τέλος Οκτωβρίου, της επίσχεσης εργασίας και μετά την αποπληρωμή των δεδουλευμένων εφημεριών του μηνός Ιουλίου, ως ένδειξη κοινωνικής υπευθυνότητας απέναντι στους πολίτες που δεν έχουν άλλη επιλογή από το σημερινό προβληματικό αλλά αναντικατάστατο Δημόσιο Σύστημα Υγείας, ειδικά στην σημερινή δύσκολη συγκυρία της οικονομικής κρίσης.\nΑισθανόμαστε την υποχρέωση να αναφέρουμε όμως ότι όταν κάποιοι τοποθετούνται, έστω και με τα κομματικά κριτήρια σαν επικεφαλής σε μονάδες και σχηματισμούς υγείας οφείλουν να συνειδητοποιούν όσο πιο σύντομα μπορούν μερικά βασικά πράγματα. Να σέβονται και να συνεργάζονται με τους ανθρώπους που εργάζονται και επιτελούν ένα πολύ σπουδαίο έργο στην κοινωνία. Να συμπεριφέρονται και να ενεργούν με ένα τέτοιο τρόπο ώστε να δημιουργούν το κατάλληλο κλίμα, που θα προδιαθέτει τους εργαζόμενους να προσφέρουν το μέγιστο των δυνατοτήτων τους στο τομέα τους. Αν δεν μπορούν να προσαρμοστούν σε αυτά τα ελάχιστα δεδομένα , τότε οι άνθρωποι δεν κάνουν γι αυτή τη θέση και καλύτερα είναι να απομακρύνονται πριν αποδιοργανώσουν πλήρως τις μονάδες και τη λειτουργία τους. ΔΗΛΑΔΗ ΤΟ ΑΥΤΟΝΟΗΤΟ.\nΑναρτήθηκε από E.I.N.Ρκαι ΚΥ kinous vassilios στις 1:03 π.μ.\nΤον κ. ..............................................\nΕπιμελητή Β’ Γενικής Ιατρικής\nΕκπρόσωπο των Ιατρών στο Διοικητικό Συμβούλιο του Γ.Ν.-Κ.Υ. Νεάπολης "Διαλυνάκειο"\nΒρυσσών ΤΚ 72400\nΤο Γενικό Νοσοκομείο - Κ.Υ. Νεάπολης "Διαλυνάκειο", για τη πραγματοποίηση εφημεριών, σε ποιά Ζώνη κατατάσσεται, σύμφωνα με το άρθρο 45 του Ν.3205/2003 και το Π.Δ.131/1987;\n1. Σύμφωνα με το άρθρο 45 παρ.2 του Ν.3205/2003 "Μισθολογικές ρυθμίσεις λειτουργών και υπαλλήλων του Δημοσίου, Ν.Π.Δ.Δ. και Ο.Τ.Α., μονίμων στελεχών των Ενόπλων Δυνάμεων και αντιστοίχων της Ελληνικής Αστυνομίας, του Πυροσβεστικού και Λιμενικού Σώματος και άλλες συναφείς διατάξεις" (ΦΕΚ Α’ 297),\n« Τα νοσοκομεία και τα κέντρα υγείας όλης της χώρας, για την πραγματο-ποίηση εφημεριών, κατατάσσονται σε τρεις (3) ζώνες ανάλογα με την έδρα τους, ως εξής:α. Ζώνη Α'Στη ζώνη αυτή ανήκουν τα νοσοκομεία του λεκανοπεδίου Αττικής, της Θεσσαλονίκης, της Πάτρας, του Ηρακλείου και των Ιωαννίνων, συμπεριλαμβανομένων και των πανεπιστημιακών, καθώς και τα κέντρα υγείας του λεκανοπεδίου Αττικής και Θεσσαλονίκης.β. Ζώνη Β'Στη ζώνη αυτή ανήκουν τα περιφερειακά και νομαρχιακά νοσοκομεία των υπόλοιπων νομών ή πόλεων, καθώς και της Αλεξανδρούπολης και της Λάρισας.γ. Ζώνη Γ'Στη ζώνη αυτή ανήκουν τα νοσοκομεία που έχουν την έδρα τους σε, χαρακτηρισμένες από ισχύουσες διατάξεις, προβληματικές περιοχές, όλα τα υπόλοιπα κέντρα υγείας, καθώς και το Εθνικό Κέντρο Άμεσης Βοήθειας (Ε.Κ.Α.Β.) με τα παραρτήματά του».\n«1. Οι εξής κατά νομό πόλεις ή κωμοπόλεις, στις οποίες εδρεύουν νοσοκομεία ή κέντρα υγείας, χαρακτηρίζονται ως άγονες και προβληματικές και διακρίνονται σε κατηγορίες Α’ και Β’, λόγω των κοινωνικών, γεωγραφικών, συγκοινωνιακών και οικιστικών τους συνθηκών.α) Άγονες και Προβληματικές Α’ κατηγορίας....................................................................................................β) Άγονες και Προβληματικές Β’ κατηγορίας....................................................................................................Β21. Νομός Λασιθίου: Αγ. Νικόλαος, Ιεράπετρα, Νεάπολη.....................................................................................................».\n«Από τη δημοσίευση του νόμου αυτού όλα τα κέντρα υγείας μετατρέπονται και λειτουργούν ως αποκεντρωμένες οργανικές μονάδες των νοσοκομείων του νομού στον οποίον ανήκουν. ............ Οι υγειονο-μικοί σταθμοί μετατρέπονται σε περιφερειακά ιατρεία και λειτουργούν ως αποκεντρωμένες μονάδες των κέντρων υγείας. Οι θέσεις του προσωπικού όλων των κλάδων των κέντρων υγείας και των υγειονομικών σταθμών που συστήθηκαν βάσει του άρθρου 15 παρ.6 του Ν.2071/1992, καταργούνται και συνιστώνται ισάριθμες και ομοιόβαθμες προς αυτές θέσεις, οι οποίες προστίθενται στον οργανισμό των αντίστοιχων νοσοκομείων που υπάγονται και προκηρύσσονται ξεχωριστά για το κέντρο υγείας. Το πάσης φύσεως προσωπικό, που υπηρετεί κατά τη δημοσίευση του νόμου αυτού στα κέντρα υγείας και τους υγειονομικούς σταθμούς, εντάσσεται αυτοδικαίως στις συνιστώμενες από την παρ.2 του άρθρου αυτού θέσεις, όμοιες προς αυτές που ήδη κατέχουν».\n2. Ως γνωστό, στη Νέαπολη Λασιθίου Κρήτης έχει την έδρα του το Γενικό Νοσοκομείο - Κ.Υ. Νεάπολης "Διαλυνάκειο", στο οποίο υπάγονται και τα Περιφερειακά Ιατρεία Κριτσάς, Ελούντας, Λούμας, Βραχασίου, Φουρνής, Χουμεριάκου και το Ειδικό Περιφερειακό Ιατρείο Φυλακών Νεάπολης.\nΑπό το συνδυασμό των παραπάνω διατάξεων και την απλή γραμματική τους ερμηνεία προκύπτει, ότι, εφόσον το Γενικό Νοσοκομείο - Κ.Υ. Νεάπολης "Διαλυνάκειο" και τα υπαγόμενα σε αυτό Περιφερειακά Ιατρεία έχουν την έδρα τους σε χαρακτηρισμένη Άγονη και Προβληματική Περιοχή Β’ Κατηγορίας, τότε το σύνολο των νοση-λευτικών αυτών σχηματισμών υπάγεται, για τη πραγματοποίηση εφημεριών, στη Γ’ Ζώνη.\nΕίναι άξιο μνείας το γεγονός, ότι οι κατ’ εξουσιοδότηση της παρ.8, εδ.α’ του άρθρου 45 του Ν.3205/2003 εκδοθείσες μέχρι σήμερα ετήσιες Αποφάσεις των Υπουργών Υγείας και Κοινωνικής Αλληλεγγύης και Οικονομικών για την έγκριση των πιστώσεων των κατ’ έτος πραγματο-ποιούμενων εφημεριών των Νοσοκομείων, Κέντρων Υγείας, των Κ.Ψ.Υ. και των Πολυδύναμων Ιατρείων, που ανήκουν στη Β’ Ζώνη και Γ’ Ζώνη, κατέτασσαν πάγια, αλλ’ εσφαλμένα, το Γενικό Νοσοκομείο - Κ.Υ. Νεάπολης "Διαλυνάκειο" και τα στην αρμοδιότητά του υπαγόμενα Περιφερειακά Ιατρεία στη Β’ Ζώνη, κατά πρόδηλη παρέκκλιση από τις ως άνω μνημονευόμενες νομοθετικές διατάξεις.\nΕνδεικτικά, αναφέρομαι στην υπ’αριθ.Υ10α/Γ.Π.29-01-2010 (ΦΕΚ Β’ 78) κοινή Υπουργική Απόφαση, όπου το Γενικό Νοσοκομείο - Κ.Υ. Νεάπολης "Διαλυνάκειο" έχει καταταγεί στη Β’ Ζώνη με την αντίστοιχη πίστωση.\nΑπό τη διατύπωση αυτή προκύπτει, ότι και τα Περιφερειακά Ιατρεία δικαιοδοσίας του Γενικού Νοσοκομείου - Κ.Υ. Νεάπολης "Διαλυ-νάκειο", εμφανίζονται, εσφαλμένα, ως ενταγμένα στη Β’ Ζώνη, στην οποία, επίσης εσφαλμένα, εμφανίζεται, ως ενταγμένο και το Γενικό Νοσοκομείο - Κ.Υ. Νεάπολης "Διαλυνάκειο".\nα) Αριθ.Υ10α/Γ.Π.123465/30-12-2002(ΦΕΚ Β’ 97/30-01-2003)β) Αριθ.Υ10α/Γ.Π.121138/30-01-2004(ΦΕΚ Β’ 184/30-01-2004) γ) Αριθ.Υ10α/Γ.Π.129615/28-01-2005 (ΦΕΚ Β’ 115/31-01-2005)δ) Αριθ.Υ10α/Γ.Π.129776/30-01-2006 (ΦΕΚ Β’ 92/30-01-2006)ε) Αριθ.Υ10α/Γ.Π.144920/23-01-2007 (ΦΕΚ Β’ 107/31-01-2007)στ) Αριθ.2/132567/0022/19-02-2008 (ΦΕΚ Β’ 376/06-03-2008)\nζ) Αριθ.2/23800/0022/08-04-2009 (ΦΕΚ Β’ 681/13-04-2009) η) Αριθ.2/38639/0022/29-06-2009 (ΦΕΚ Β’ 1342/06-07-2009)θ) Αριθ.Υ10α/Γ.Π.129892/17-06-2009 (ΦΕΚ Β’ 2171/02-10-2009)ι) Αριθ.Υ10α/Γ.Π.120071/24-11-2009 (ΦΕΚ Β’ 2405/02-12-2009)ια) Αριθ.Υ10α/Γ.Π.115635/16-12-2009 (ΦΕΚ Β’ 2503/18-12-2009)\nΕνόψει του γεγονότος αυτού αντικαταστάθηκε (με έναρξη ισχύος την 01-09-2010 σύμφωνα με τη παρ.3 του άρθρου 4 του Ν.3868/2010) η ως άνω μνημονευθείσα εξουσιοδοτική παράγραφος 8 του άρθρου 45 του Ν.3205/2003 δυνάμει της παρ.2 του άρθρου 4 του Ν.3868/2010 από νέα παράγραφο 8.\nΕν όψει των ανωτέρω αναμφισβήτητων δεδομένων, το Γενικό Νοσοκομείο - Κ.Υ. Νεάπολης "Διαλυνάκειο" πρέπει, για τη πραγματοποίηση εφημεριών, να καταταγεί στη Γ’ Ζώνη και όχι στη Β’ Ζώνη, σύμφωνα με την έδρα του, η οποία βρίσκεται σε Περιοχή χαρακτηρισμένη από τις ισχύουσες διατάξεις ως Άγονη και Προβληματική Β’ Κατηγορίας.\nΧΑΙΡΌΜΑΣΤΕ ΠΟΥ ΚΑΙ ΑΛΛΟΙ ΣΥΝΑΔΕΛΦΟΙ ΔΙΕΚΔΙΚΟΥΝ ΤΑ ΔΙΚΑΙΏΜΑΤΑ ΤΟΥΣ .\nΟΠΩΣ ΜΑΣ ΠΛΗΡΟΦΟΡΗΣΑΝ Η ΔΙΚΗ ΤΟΥΣ ΥΠΕ ΑΠΑΝΤΑΕΙ ΜΕ ΤΟ ΠΑΡΑΛΟΓΟ ΕΠΙΧΕΙΡΗΜΑ ΟΤΙ ΟΙ ΠΡΟΒΛΗΜΑΤΙΚΕΣ ΚΑΙ ΑΓΟΝΕΣ ΠΕΡΙΟΧΕΣ Α ΚΑΤΗΓΟΡΙΑΣ ΑΝΗΚΟΥΝ ΣΤΗΝ Γ ΖΩΝΗ ΕΝΩ ΕΚΕΙΝΕΣ Β ΚΑΤΗΓΟΡΙΑΣ ΣΤΗΝ ΒΖΩΝΗ .\nΕΑΝ ΕΙΝΑΙ ΕΤΣΙ ΛΟΙΠΟΝ ΤΑ ΜΙΚΡΑ ΝΗΣΑΚΙΑ ΤΑ ΔΙΚΑ ΜΑΣ ΚΑΙ ΤΑ ΚΥ ΑΝΗΚΟΥΝ ΣΤΗΝ Β ΖΩΝΗ ΜΑ ΒΑΣΕΙ ΤΑ ΛΕΓΟΜΕΝΑ ΤΟΥΣ.\nΕΠΙΤΕΛΟΥΣ ΣΕ ΑΥΤΟ ΤΟ ΚΡΑΤΟΣ ΘΑ ΥΠΑΡΞΕΙ ΣΟΒΑΡΟΤΗΤΑ !!!\nΕΙΔΙΚΑ ΣΕ ΤΕΤΟΙΑ ΣΗΜΑΝΤΙΚΑ ΖΗΤΗΜΑΤΑ!!!\nΕΠΙΤΕΛΟΥΣ έκδοση του ΦΕΚ που αφορά τη δημοσίευση των προσθέτων κονδυλίων για εφημερίες Ιουνίου- Ιουλίου . Μπορείτε να το βρείτε εισερχόμενοι στην ιστοσελίδα του Εθνικού Τυπογραφείου και αναγράφοντας στο πλαίσιο Τεύχος :Β και στον αριθμό: 1594.


Νέα μέτρα: Εμβολιασμός, αλλιώς αποχή από την εργασία άνευ αποδοχών – Λόγος της Πέλλας\nHome/Ειδήσεις/Ελλάδα/Νέα μέτρα: Εμβολιασμός, αλλιώς αποχή από την εργασία άνευ αποδοχών\nΝέα μέτρα: Εμβολιασμός, αλλιώς αποχή από την εργασία άνευ αποδοχών\nΤα μέτρα για τον υποχρεωτικό εμβολιασμό και τη λειτουργία της εστίασης εξειδίκευσαν σε συνέντευξη Τύπου στο υπ. Υγείας ο υπουργός, Βασίλης Κικίλιας\nο υπουργός Ανάπτυξης Άδωνις Γεωργιάδης και ο υπουργός Ψηφιακής Διακυβέρνησης Κυριάκος Πιερρακάκης.\nΟ υπουργός Υγείας ουσιαστικά έστειλε το μήνυμα ότι το προσωπικό των δομών φροντίδας ευπαθών ομάδων, φροντίδας ηλικιωμένων κλπ. όπως και το προσωπικό των δομών υγείας, δημόσιων και ιδιωτικών, θα πρέπει να εμβολιαστούν υποχρεωτικά αλλιώς θα απέχουν από την εργασία τους χωρίς αποδοχές. Έως τις 16/8 το σύνολο των εργαζομένων στις μονάδες φροντίδας ηλικιωμένων θα πρέπει να έχει κάνει την πρώτη δόση του εμβολίου και ακολούθως τη β’ δόση σύμφωνα με τα προβλεπόμενα. Όποιος αρνείται να εμβολιαστεί απέχει από την εργασία του άνευ αποδοχών. Σε περίπτωση παραβίασης των κανόνων 50.000 ευρώ πρόστιμο στη δομή και σε περίπτωση δεύτερης παράβασης 200.000 ευρώ πρόστιμο. Υποχρεωτικός εμβολιασμός του προσωπικού, όλων των ιδιωτικών και δημόσιων δομών υγείας, κέντρων αποκατάστασης κλπ. Έως 1/9 το σύνολο του προσωπικού να έχει λάβει τουλάχιστον την πρώτη δόση του εμβολίου και τη β’ δόση κατά τα προβλεπόμενα.\nΓεωργιάδης: Τέλος οι όρθιοι στην εστίαση – Κλειστοί χώροι μόνο για εμβολιασμένους\n«Το φετινό καλοκαίρι θα είναι καλοκαίρι καθημένων. Η πανδημία δεν μας αφήνει κανένα περιθώριο. Τα ημερήσια κρούσματα διεθνώς αυξάνονται. Όσοι ασχολούνται με τον Τουρισμό είναι ζήτημα καίριο να μην δοθεί η εντύπωση ότι χάνεται ο έλεγχος στην Ελλάδα. Έως 31 Αυγούστου θα επιτρέπονται μόνο καθήμενοι πελάτες σε όλα τα νυχτερινά κέντρα», τόνισε ο κ. Γεωργιάδης και συμπλήρωσε ότι: Από τις 16 Ιουλίου τα εστιατόρια, οι κινηματογράφοι και θέατρα μόνο για εμβολιασμένους με 85% κάλυψη.\nΟι ιδιοκτήτες των επιχειρήσεων σε υπαίθρια ψυχαγωγία μπορούν να επιλέξουν είτε αμιγή είτε μεικτή λειτουργία. Αθλητικοί αγώνες μόνο με αμιγή λειτουργία. Με 25.000 θεατές τα ανοικτά γήπεδα και 8.000 τα κλειστά. Σε όλο τον Δημόσιο και ιδιωτικό τομέα οι εργοδότες έχουν το δικαίωμα να ζητούν από τους εργαζόμενους να λένε αν έχουν εμβολιαστεί ή όχι και με ειδική σήμανση θα ενημερώνουν τους πολίτες για το μέγεθος του κινδύνου.\nΠράσινο-σημαίνει ότι ο κάτοχος του πιστοποιητικού έχει εμβολιαστεί ή έχει νοσήσει από COVID.\nΚίτρινο-σημαίνει ότι ο κάτοχος του πιστοποιητικού έχει αρνητικό τεστ (rapid ή PCR).\nΚόκκινο-σημαίνει λάθος ή μη έγκυρο πιστοποιητικό.\nΕμβολιασμού-14 ημέρες από την ημερομηνία της τελευταίας δόσης.\nΝόσησης-έως και 6 μήνες μετά.\nRapid test-48 ώρες από τη συλλογή δείγματος (η διάρκεια μετράει από τις 00:01 από την ημερομηνία συλλογής δείγματος).\nPCR test-72 ώρες από τη συλλογή δείγματος (η διάρκεια μετράει από τις 00:01 από την ημερομηνία συλλογής δείγματος). Σημειώνεται ότι η εν λόγω εφαρμογή υλοποιείται από την ΕΔΥΤΕ GRNET, φορέα του υπουργείου Ψηφιακής Διακυβέρνησης.\nPrevious Αλλαγή ημερομηνίας εξετάσεων κορονοϊού στο Ριζό Σκύδρας\nNext Μεγάλη φωτιά στο Σέιχ Σου – Πυροσβέστες και από τα Γιαννιτσά στην επιχείρηση κατάσβεσης


Πώς είπατε; Τι είναι το χτένισμα shih tzu που έκανε η Khloe Kardashian; - Tlife.gr\nΠώς είπατε; Τι είναι το χτένισμα shih tzu που έκανε η Khloe Kardashian;\nΣτην ομορφιά και ειδικά στα μαλλιά, για να στο εξειδικεύσω κι άλλο, υπάρχουν πολλοί όροι που περιγράφουν συγκεκριμένα χτενίσματα: top knot, bun, σινιόν, ψαροκόκαλο κι ένα σωρό άλλα. Όμως, μόλις προστέθηκε κι ένα ακόμη. Πρόκειται για το χτένισμα shih tzu (προφέρεται σιχ τσου, έτσι για να ξέρεις και πώς να το ζητήσεις!) στο οποίο μας σύστησε η Khloe Kardashian...\nH Khloe ανέβασε την παραπάνω photo στο twitter της γράφοντας "Αγαπώ το shih tsu χτένισμά μου" ενώ παράλληλα έκανε mention και την hairstylist της, Jen Atkin (άρα απλώς να υποθέσουμε ότι της το έκανε εκείνη).\nΣτα πρακτικά τώρα: τι είναι το χτένισμα shih tsu; Η απάντηση είναι το χτένισμα που συνήθως βλέπουμε σε σκυλιά αυτής της ράτσας (σιχ τσου είναι ράτσα σκύλου), δηλαδή αυτό...\nΤο ερώτημα τώρα είναι; Θα έκανες το shih tsu χτένισμα ή δεν θέλεις να μοιάζεις με σκύλο; Ας ψηφίσουμε!\nPS: Προφανώς και ο επίσημος τίτλος αυτού του χτενίσματος δεν είναι shih tsu και προέκυψε ως αστείο της Kardashian, οπότε τι θα έλεγες να πεις παραέξω ότι έκανες απλώς ένα half up (έτσι, σε περίπτωση που όντως δοκιμάσεις αυτό το χτένισμα!).\nΘα έκανες το χτένισμα... shih tsu;


Δεν προχωράει το The Dark Tower ως σειρά ~ Super Hero News\nΔεν προχωράει το The Dark Tower ως σειρά\n1/16/2020 02:32:00 π.μ. Μιχάλης Κρατημένος No comments\nΣύμφωνα με ρεπορτάζ του Deadline τα Amazon Studios αποφάσισαν να μην δώσουν παραγγελία σειράς στον πιλότο του Amazon Prime Video "The Dark Tower", το οποίο είχε ως βάση το ομώνυμο βιβλίο του Stephen King.\nΟι Sam Strike, Jasper Paakkonen, Jerome Flynn, Michael Rooker, Ivan Kaye, Ana Padrao, Abraham Popoola και Joana Ribeiro αποτελούν στο καστ. Η υπόθεση ακολουθεί τον Roland Deschain ως νεαρό άνδρα.\nΟ πρώην showrunner The Walking Dead, Glen Mazzara είναι ο δημιουργός του πρότζεκτ και είχε χρέη ειδικού παραγωγού μαζί με τους Akiva Goldsman, Stephen King, Nikolaj Arcel, Brian Grazer, Ron Howard και Jeff Pinkner.\nΤηλεόραση, The Dark Tower Edit


mini.press: Τουρκία : Γιατί τώρα\nΤουρκία : Γιατί τώρα\nΟ Ταγίπ Ερντογάν, αντικειμενικά, θεωρείται ένας ισχυρός, χαρισματικός ηγέτης. Όμως είναι αξιοπερίεργο ενώ ακολουθούσε τον "κοσμικό" δρόμο για μια εξευρωπαισμένη Τουρκία & έτσι έγινε αποδεκτός, έκανε στροφή προς τον εξισλαμισμό της χώρας.\nΣαφέστατα είναι ένας έξυπνος ηγέτης, δοκιμασμένος χρόνια & όχι από πολιτική οικογένεια, αυτοδημιούργητος και κουβαλά πολιτικούς αγώνες στην πλάτη του.\nΤόνιζε πάντα το Ευρωπαικό προφίλ της Τουρκίας, κάτι που δέχτηκαν τελικά εύκολα οι νέοι, δυσκολότερα οι μεγαλύτεροι, ειδικά αυτοί που ζούσαν στα βάθη της Ανατολίας, όμως τους κέρδισε, αποδυναμώνοντας ταυτόχρονα τους στρατιωτικούς, που έμπλεκαν πάντα ενεργά στην πολιτική της χώρας.\nΑυτή τη στιγμή όμως, μόνος του "κλώτσησε και έχυσε τη καρδάρα". Το ερώτημα είναι γιατί επέλεξε αυτή την πολιτική, σε αυτή τη χρονική στιγμή. Σίγουρα κινείται με μελετημένο πολιτικό σχέδιο, δεν ξέρω όμως που αυτό θα οδηγήσει, διότι η άλλη εναλλακτική λύση είναι αυτή των φανατισμένων Ισλαμιστών, που θα περιθωριοποιήσει τη χώρα, οδηγώντας αυτήν πολλά χρόνια πίσω και απομονώνοντάς την από τις σύγχρονες χώρες, πλησιάζοντας έτσι πιο κοντά σε χώρες, όπως το Ιράν ή το Αφγανιστάν. Αντιφατικά τα πολιτικά στοιχεία στο τραπέζι, όμως εμείς οι Έλληνες στη μικρή και με σοβαρά προβλήματα χώρα που ζούμε, καλό είναι να επιδείξουμε ψυχραιμία, αυτή τη στιγμή μόνο ως παρατηρητές και όχι να τρίβουμε τα χέρια μας.\nΔηλώσεις κοινωνικού περιεχομένου και ευαισθησίας, δείχνουν ανθρωπιά, αλλά είναι μακρυά από τις πολιτικές, κατ΄εξοχήν, αιτίες του επαναστατικού σκηνικού. Ας λύσουν μόνοι τους τα προβλήματα, οικονομικά αυτάρκεις είναι και σίγουρα δεν χρειάζονται ξένες νουθεσίες. Εξάλλου οποιαδήποτε ανάφλεξη στη γειτονιά μας, όπου ήδη υπάρχουν ενεργά ηφαίστεια, ζημιά μόνο θα μας προξενήσει, σε πολλούς τομείς. Για τις ειδήσεις, εδώ θα βρείτε τις σημερινές εξελίξεις.\nΑναρτήθηκε από mini. press στις 6:24 μ.μ.


Γαστρεντερίτιδα Στα Παιδιά – Χρήσιμες Συμβουλές - Μαμά Πονάω\n0\t4 Μαρτίου, 2018\nΗ γαστρεντερίτιδα, κυρίως η ιογενής, συναντάται συχνότερα τους καλοκαιρινούς μήνες, αλλά υπάρχουν και τύποι γαστρεντερίτιδας που εμφανίζονται όλες τις εποχές του έτους. Φαίνεται λοιπόν ότι και το χειμώνα μπορεί να εμφανιστεί η νόσος, όπως συνέβη τις προηγούμενες ημέρες. Αφορμή για το άρθρο αυτό είναι ο μεγάλος αριθμός παιδιών και νηπίων με συμπτώματα γαστρεντερίτιδας που απευθύνθηκαν στο ιδιωτικό μου ιατρείο τις τελευταίες ημέρες.\nΤι είναι η γαστρεντερίτιδα-Αίτια\nΓαστρεντερίτιδα είναι η λοίμωξη του εντέρου και εμφανίζεται συνήθως στα βρέφη που δε θηλάζουν, στα νήπια και στα παιδιά των παιδικών σταθμών.\nΤα αίτιά της είναι διάφοροι ιοί, όπως ο ροταϊός, ο αδενοϊος και οι εντεροϊοί, αλλά και μικρόβια όπως η σαλμονέλλα, η σιγκέλλα, το καμπυλοβακτηρίδιο, το κολοβακτηρίδιο ή ακόμα και παράσιτα όπως η λιστέρια ή η λάμβλια.\nΒέβαια, κάποιες περιπτώσεις γαστρεντερίτιδας μπορεί να οφείλονται σε τροφική δηλητηρίαση, δηλαδή κάποιο τρόφιμο χαλασμένο, μολυσμένο ή που δεν έχει μαγειρευτεί καλά.\nΤα συμπτώματα της γαστρεντερίτιδας μπορεί να εμφανίζονται όλα μαζί ή σε διαφορετικούς συνδυασμούς:\nΔιαρροϊκές κενώσεις: Πιο συχνές και πιο υδαρείς κενώσεις, δύσοσμες με αλλαγή του χρώματός τους και κάποιες φορές πρόσμιξη αίματος ή βλέννης.\nΈμετοι: μπορεί και να μην υπάρχουν ή να αφορούν την αρχή της νόσου και στη συνέχεια δίνουν τη θέση τους στη διάρροια.\nΚοιλιακό άλγος: μπορεί να έχει τα χαρακτηριστικά του κολικού, δηλαδή να έρχεται και να φεύγει και να είναι πιο έντονος πριν τον έμετο ή τη διάρροια και στη συνέχεια να επιδεινώνεται.\nΠυρετός: Συνήθως είναι χαμηλός, δεν είναι συχνός και δεν επιμένει.\nΟ πιο σημαντικός κίνδυνος είναι η αφυδάτωση του παιδιού\nΘα πρέπει να είμαστε ιδιαίτερα προσεκτικοί σε μικρά παιδιά και βρέφη. Η ήπια αφυδάτωση είναι σχετικά συχνή και αντιμετωπίζεται με αναπλήρωση από το στόμα των υγρών που χάνει τι παιδί. Η μέτρια και η σοβαρή αφυδάτωση είναι σημαντικές καταστάσεις που μπορεί να χρειαστούν ακόμα και εισαγωγή στο νοσοκομείο προς αναπλήρωση των υγρών ενδοφλέβια.\nΣτην ήπια αφυδάτωση το παιδί συνεχίζει να είναι ζωηρό, το στόμα του είναι πιο ξηρό και δείχνει να διψάει περισσότερο.\nΣτη μέτρια και σοβαρή αφυδάτωση η γενική εικόνα του παιδιού επηρεάζεται, είναι λιγότερο ζωηρό, αδύναμο, δεν έχει διάθεση να παίξει. Τα ούρα του ελαττώνονται ή παρουσιάζει άδειες πάνες για πολλές ώρες. Οι βλεννογόνοι επίσης είναι ξηροί, δεν έχει σάλιο, όταν κλαίει τα δάκρυά του είναι σημαντικά ελαττωμένα.\nΈτσι λοιπόν είναι απαραίτητη η εκτίμηση της κατάστασης του παιδιού από τον παιδίατρο, ιδιαίτερα εάν πρόκειται για βρέφη ή παιδιά με συνεχείς εμέτους που αδυνατούν να λάβουν υγρά και τροφή από το στόμα ή σε βρέφη και παιδιά με έντονη διάρροια (πχ έξι και παραπάνω επεισόδια την ημέρα) που έχουν μειώσει σημαντικά την πρόσληψη υγρών και τροφής.\nΑφού το παιδί εκτιμηθεί από τον παιδίατρο και διαπιστωθεί ότι η γαστρεντερίτιδα μπορεί να αντιμετωπιστεί στο σπίτι, έχουμε ως στόχο να προλάβουμε την αφυδάτωση. Αυτό σημαίνει ότι το παιδί θα πρέπει να λαμβάνει ικανή ποσότητα υγρών ώστε να καλύπτονται όσο είναι δυνατό οι ημερήσιες ανάγκες του σε υγρά. Προτιμώνται τα ειδικά ηλεκτρολυτικά διαλύματα και το νερό. Οι γονείς θα πρέπει να λάβουν οδηγίες από τον παιδίατρο αναφορικά με την ποσότητα που θα πρέπει να χορηγούν στο παιδί. Αναφορικά με το γάλα, το παιδί θα πρέπει να συνεχίζει να θηλάζει. Στην περίπτωση που δε θηλάζει, συνεχίζουμε να δίνουμε γάλα εάν το παιδί το θέλει. Σε κάθε περίπτωση, φροντίζουμε η χορήγηση των υγρών να γίνεται σταδιακά πολλές φορές και σε μικρές ποσότητες (λίγο- λίγο). Μετά από έναν έμετο δε δίνουμε καθόλου υγρά για αρκετή ώρα (μισή έως μία ώρα) και στη συνέχεια ξεκινούμε πάλι τη χορήγηση υγρών αργά και συχνά, με το κουταλάκι, σύριγγα ή καλαμάκι.\nΤο φαγητό και οι στερεές τροφές ακολουθούν, όταν είμαστε σίγουροι ότι το παιδί μπορεί να δεχτεί μία ικανοποιητική ποσότητα υγρών. Μπορούμε να ξεκινήσουμε με δημητριακά (ψωμί, ρύζι, μακαρονάκι, πατάτα), αλλά και πρωτεΐνες (κοτόπουλο, κρέας). Φροντίζουμε να είναι μαγειρεμένα απλά, χωρίς καρυκεύματα (πχ σκέτο βράσιμο). Μπορούν να χορηγηθούν επίσης γαλακτοκομικά (γιαούρτι, τυρί τριμμένο στα ζυμαρικά) και φρούτα (μπανάνα, μήλο, αχλάδι). Αποφεύγουμε τα όξινα φρούτα (μανταρίνι, πορτοκάλι. Κάθε φορά δίνουμε στο παιδί μικρή ποσότητα φαγητού και περισσότερες φορές μέσα στην ημέρα και σιγά σιγά επανερχόμαστε στην κανονικά διατροφή του παιδιού.\nΣυνεχίζουμε το θηλασμό.\nΔε σταματάμε τη χορήγηση υγρών και φαγητού.\nΔεν αποφεύγουμε τη στερεά τροφή εάν το παιδί θέλει να φάει.\nΔεν αραιώνουμε το γάλα. Το δίνουμε κανονικά, πιο λίγο και πιο πολλές φορές.\nΑκούμε το παιδί μας όταν μας λέει ότι έχει χορτάσει και δεν το πιέζουμε να φάει παραπάνω.\nΔε δίνουμε φάρμακα που σταματούν τη διάρροια ή τον έμετο. Έχουν σημαντικές παρενέργειες.\nΤα προβιοτικά μπορεί να βοηθήσουν στην επαναφορά της φυσιολογικής χλωρίδας του εντέρου. Τα δίνουμε σε συνεργασία με τον παιδίατρό μας.\nΟ σημαντικότερος τρόπος πρόληψης της νόσου ώστε να μη μεταδοθεί σε άλλα άτομα του περιβάλλοντος του παιδιού, είναι το πολύ καλό πλύσιμο των χεριών, ιδιαίτερα μετά τη χρήση της τουαλέτας ή τις αλλαγές πάνας, αλλά και πριν το φαγητό. Είναι σημαντικό επίσης να αποφεύγουμε την κοινή χρήση πετσετών στο σπίτι. Το παιδί με γαστρεντερίτιδα θα πρέπει να παραμένει εκτός σχολείου έως ότου συμπληρωθεί ένα 24ωρο χωρίς έμετο ή διαρροϊκή κένωση. Στην περίπτωση όπου έχει διαπιστωθεί με την καλλιέργεια κοπράνων κάποιος μικροοργανισμός ως αιτία της γαστρεντερίτιδας (πχ σαλμονέλλα), για να επιστρέψει το παιδί στο σχολείο, θα πρέπει να υπάρχουν τρεις αρνητικές καλλιέργειες κοπράνων.\nΘα πρέπει επίσης να γνωρίζουμε ότι υπάρχει εμβόλιο έναντι του ροταϊού. Πρόκειται για έναν ιό ο οποίος ευθύνεται για μεγάλο ποσοστό γαστρεντερίτιδων στα παιδιά.


Όλοι στην οικογένεια – Science in School\nΌλοι στην οικογένεια Teach article\nΨάχνετε έναν τρόπο να αξιολογήσετε αν οι μαθητές σας στη βιολογία καταλαβαίνουν πραγματικά τους κύριους όρους της γενετικής, όπως επικρατές και υπολειπόμενο ή γονότυπος και φαινότυπος; Αυτή η δραστηριότητα παρουσιάζει έναν διασκεδαστικό, συλλογικό και διεπιστημονικό τρόπο για να κάνετε τους μαθητές να ενθουσιαστούν με τη μελέτη της γενετικής του ανθρώπου. Οι μαθητές χωρίζονται σε ζευγάρια για να δημιουργήσουν το γενετικό πορτρέτο της φανταστικής τους οικογένειας βασιζόμενοι σε διάφορα παρατηρήσιμα, κληρονομικά χαρακτηριστικά. Χρησιμοποιώντας ενεργά τις γνώσεις τους, οι μαθητές θα εκτιμήσουν την αξία και το νόημα της μελέτης της γενετικής στα πλαίσια της πραγματικής ζωής.\nΌροι όπως γονότυπος, φαινότυπος, ομόζυγος και ετερόζυγος είναι συνηθισμένοι μέσα σε κάθε τάξη βιολογίας, όμως μπορεί να είναι πολύπλοκοι και δύσκολοι στην κατανόηση για τους μαθητές, ειδικά αν δεν διδάσκονται με τρόπο που προωθεί την ενεργητική μάθηση και τη συνεργασία (Nowak & Plucker, 2002).\nΈνα κεφάλαιο γενετικής συνήθως αρχίζει εισάγοντας πώς συγκεκριμένα γνωρίσματα ή σωματικά χαρακτηριστικά εμφανίζονται σε άτομα διαφορετικής γενιάς της ίδιας οικογένειας. Η δραστηριότητα αξιολόγησης που περιγράφεται εδώ επιτρέπει στους μαθητές να επιδείξουν κατανόηση εννοιών, όπως η διαφορά μεταξύ επικρατών και υπολειπόμενων χαρακτηριστικών και γονοτύπων. Θα αξιοποιήσουν αυτή τη γνώση για να δημιουργήσουν τετράγωνα Punnett για κληρονομήσιμα χαρακτηριστικά. Οι μαθητές μετά θα προβλέψουν τα πιθανά αποτελέσματα γενετικών διασταυρώσεων για να φτιάξουν ένα άλμπουμ με «οικογενειακά πορτρέτα» που απεικονίζει επακριβώς τους φαινοτύπους των γονιών και των απογόνων.\nΔραστηριότητα μέσα στην τάξη\nΟικοδομώντας σχέσεις: εξετάζοντας επικρατή και υπολειπόμενα χαρακτηριστικά σε ανθρώπους\nΓια να ξεκινήσετε την συγκεκριμένη δραστηριότητα, αφήστε τους μαθητές να χωριστούν σε δυάδες – ιδανικά με ένα μαθητή του άλλου φύλου. Παρόλα αυτά, σε αμιγή σχολεία ή τάξεις με άνιση κατανομή φύλων, αυτό μπορεί να μην είναι εφικτό.\nΠρώτα, οι μαθητές θα πρέπει να συμπληρώσουν το φυλλάδιο εργασίας ένα λεπτομερώςw1 για να τους βοηθήσει στον προσδιορισμό του δικού τους φαινοτύπου, και πιθανώς του γονοτύπου, για πολλά παρατηρήσιμα χαρακτηριστικά. Οι μαθητές ξεκινούν με την εξέταση μιας σειράς δικών τους φυσικών χαρακτηριστικών, που περιλαμβάνει τα πάντα, από την παρουσία φακίδων έως την ικανότητα να αναδιπλώνουν τη γλώσσα τους. Οι μαθητές μου έδειξαν μεγάλο ενθουσιασμό και έκπληξη στην συνειδητοποίηση ότι χαρακτηριστικά που σπάνια λαμβάνουν υπόψη είναι στην πραγματικότητα επικρατή ή υπολειπόμενα χαρακτηριστικά.\nΕικόνα 1: Παράδειγμα της δημιουργίας οικογενειακού πορτρέτου από μαθητές που αποτυπώνει τα φαινοτυπικά χαρακτηριστικά γονέων και παιδιών.\nΗ εικόνα είναι ευγενική προσφορά του Steven Autieri\nΦτιάχνοντας μια οικογένεια: χρησιμοποιώντας διασταυρώσεις για τον καθορισμό του γονοτύπου και του φαινοτύπου του απογόνου\nΣτη συνέχεια, τα ζεύγη των μαθητών θα πρέπει να επιλέξουν τυχαία το φύλο το πολύ επτά παιδιών, ρίχνοντας ένα νόμισμα ή επιλέγοντας σημειωμένες κάρτες από μια σακούλα. Για να κάνουμε την δραστηριότητα πιο ρεαλιστική, συμπεριλάβαμε στη σακούλα φράσεις όπως «δίδυμα αγόρια» ή «τρίδυμα κορίτσια». Αφού έχει επιλεχθεί το φύλο των παιδιών, τα ζεύγη των μαθητών μπορούν να φτιάξουν γενετικές διασταυρώσεις για τα κληρονομήσιμα χαρακτηριστικά τους. Στη συνέχεια, οι μαθητές θα πρέπει να χρησιμοποιήσουν το φυλλάδιο εργασίας δύοw2 για να οργανώσουν τους γονοτύπους και τους φαινοτύπους για τις οικογένειές τους καθώς φτιάχνουν τις διασταυρώσεις τους. Υπενθυμίστε στους μαθητές ότι η γενετική είναι πολύ περίπλοκη και ότι στον πραγματικό κόσμο, δεν γίνεται να υφίστανται σχέσεις λαμβάνοντας υπόψη μόνο έναν μικρό αριθμό χαρακτηριστικών που μπορεί να επηρεάζονται επίσης από περιβαλλοντικούς παράγοντες.\nΜόλις προσδιοριστούν οι γονότυποι και οι φαινότυποι για κάθε πιθανό απόγονο, τα οικογενειακά πορτρέτα μπορούν να κατασκευαστούν. Στους μαθητές δίνονται κηρομπογιές, ξυλομπογιές, μπογιές και χαρτόνια. Το πορτρέτο για κάθε παιδί θα πρέπει να αναπαριστά επακριβώς τους φαινότυπους που προέκυψαν από τις γενετικές διασταυρώσεις. Οι μαθητές μπορούν να είναι όσο ευρηματικοί και δημιουργικοί θέλουν κατά τη διάρκεια αυτής της φάσης της δραστηριότητας (Εικόνα 1). Ίσως η πιο ενδιαφέρουσα πλευρά αυτής της δραστηριότητας είναι ο διεπιστημονικός της χαρακτήρας. Ήμασταν σε θέση να ενσωματώσουμε τη συγκεκριμένη δραστηριότητα στην ενότητα του καθηγητή των εικαστικών που αφορούσε στα σύνθετα σχέδια και πορτρέτα.\nΚανόνες Αξιολόγησης Γενετικού Οικογενειακού Πορτρέτου:\nΣυνεργάτης 1: ____________________________________\nΣυνεργάτης 2: ____________________________________\nΟ γονότυπος/φαινότυπος και των δύο μελών της ομάδας επισημαίνεται ορθά στο σχεδιάγραμμα. Επιλέγει και εφαρμόζει κατάλληλες στρατηγικές για να αντιμετωπίσει το θέμα. 15\nΥπάρχουν γενετικές διασταυρώσεις για κάθε ένα από τα υποδεικνυόμενα χαρακτηριστικά. Γονοτυπικά και φαινοτυπικά ποσοστά υποδεικνύονται για κάθε διασταύρωση. 10\nΕίναι μια αξιοπρεπής καλλιτεχνική προσπάθεια. Η ζωγραφιά φαίνεται να είναι καλά μελετημένη και λεπτομερώς σχεδιασμένη με βάση τις πληροφορίες που παρέχονται στο σχεδιάγραμμα. Λύνει προβλήματα και έχει αποτελεσματική επιχειρηματολογία. 20\nΚάθε χαρακτηριστικό του κάθε παιδιού είναι εμφανές στη ζωγραφιά ή είναι σημειωμένο έτσι ώστε να οδηγεί τον αναγνώστη στον καθορισμό του φαινοτύπου. Αναγνωρίζει όλα τα σημαντικά στοιχεία του προβλήματος. 10\nτετραγώνου Punnett. Σε αυτό\nτο παράδειγμα στα\nμπιζέλια, το κίτρινο χρώμα\nκαθορίζεται από το\nεπικρατές αλληλόμορφο Υ\nκαι το πράσινο χρώμα\nΠαρείχαμε κανόνες αξιολόγησης προκειμένου να βοηθήσουμε τον καθηγητή να μετρήσει αν οι μαθητές έχουν αποτυπώσει επακριβώς ένα οικογενειακό πορτρέτο, λαμβάνοντας υπόψη τους γονοτύπους και τους φαινοτύπους κάθε γονέα και όλων των απογόνων (βλέπε παραπάνω). Οι μαθητές θα καταθέσουν επίσης όλες τις εικονογραφήσεις και τα τετράγωνα Punnett προς αξιολόγηση. Ένα σήμα κατατεθέν της δραστηριότητας αυτής είναι ότι παρέχει πολλαπλές μορφές αυθεντικής αξιολόγησης για τους μαθητές προκειμένου να αναδείξουν τις γνώσεις τους. Οι μαθητές που νιώθουν άνετα να δουλεύουν σε ομάδες και να αναπαριστούν πληροφορίες με καλλιτεχνικό τρόπο αρίστευσαν στην κατασκευή οικογενειακών πορτρέτων. Οι μαθητές που είναι καλοί συγγραφείς ήταν πολύ άνετοι και επιτυχείς ως προς την συμπλήρωση των φυλλαδίων εργασίας.\nΣυνιστάται η εκπαιδευτική αξιολόγηση να λαμβάνει χώρα κατά τη διάρκεια του μαθήματος με την παρακολούθηση των γνώσεων ή/και των δεξιοτήτων των μαθητών, σημειώνοντας την εφαρμογή νέων ιδεών και αλλαγής της σκέψης, όχι μόνο της ανάκλησης δεδομένων από τη μνήμη.\nΗ βιολογία είναι ένας συναρπαστικός τομέας για να προκαλέσει την περιέργεια των μαθητών και την ενασχόληση, συγκεκριμένα με τη μελέτη της γενετικής. Οι μαθητές συχνά δυσκολεύονται στο να κάνουν καίριας σημασίας διασυνδέσεις μεταξύ διαφορετικών εννοιών και μπορεί να μην αντιλαμβάνονται τις εφαρμογές όσων μαθαίνουν, στην πραγματική ζωή. Παρέχοντας δυναμικές αξιολογήσεις που επιτρέπουν στους μαθητές να συζητούν και να λαμβάνουν εποικοδομητική κριτική σε πραγματικό χρόνο σχετικά με τα δυνατά τους σημεία και τις αδυναμίες τους, μπορούμε μόνο να ενισχύσουμε την ικανότητα τους να συγκρατούν πληροφορίες (Van Scotter & Pinkerton, 2008). Αυτές οι ισορροπημένες αξιολογήσεις δίνουν προοπτική στους μαθητές στην αρχή της δραστηριότητας, έτσι ώστε να γνωρίζουν από πριν τι είναι σημαντικό και ποια χαρακτηριστικά θα έχει ένα υψηλής ποιότητας προϊόν αξιολόγησης.\nw1 – Κατεβάστε το φυλλάδιο εργασίας ένα σε μορφή Word ή PDF form.\nw2 – Κατεβάστε το φυλλάδιο εργασίας ένα σε μορφή Word ή PDF form.\nΗ γενετική των οικογενειών μπορεί να αποκαλύψει οικογενειακά μυστικά και θα πρέπει πάντα να προσέχετε όταν δουλεύετε με τους μαθητές σας. Το πρόβλημα μεγεθύνεται με την χρήση των υπηρεσιών γενετικού ελέγχου.\nΟ Steven M. Autieri είναι καθηγητής θετικών επιστημών στο Λύκειο Ίστ Χέβεν του Ίστ Χέβεν στο Κονέκτικατ των ΗΠΑ. Επίσης, διδάσκει μαθήματα σχετικά με μεθόδους της επιστήμης στο Μεταπτυχιακό Πρόγραμμα Εκπαίδευσης και Σχετικών Επαγγελμάτων στο Πανεπιστήμιο Φέρφιλντ του Φέρφιλντ στο Κονέκτικατ των ΗΠΑ.\nΕίναι μια ενδιαφέρουσα δραστηριότητα που μπορεί εύκολα να προσαρμοστεί σε μια γκάμα ηλικιακών ομάδων και δεξιοτήτων. Ο συγγραφέας την έχει σχεδιάσει για να βοηθήσει τους μαθητές να καταλάβουν την Μεντελική γενετική – και να βοηθήσει τους καθηγητές να προσδιορίσουν ποιοι μαθητές έχουν προβλήματα και ποιοι την καταλαβαίνουν. Τα οικογενειακά πορτρέτα που αποτελούν το τελευταίο κομμάτι της δραστηριότητας εισάγουν διαθεματικές δυνατότητες, και δεν θα είναι δύσκολη επίσης η επέκταση αυτών των δραστηριοτήτων. Οι οδηγίες για τους μαθητές είναι εύκολες στην εκτέλεση και το έντυπο αξιολόγησης έχει σχεδιαστεί για να βοηθήσει μαθητές και καθηγητές να δουν πόσο καλά κατανοητή έχει γίνει η Μεντελική γενετική.\nDevon Masarati, Ηνωμένο Βασίλειο\nΦυλλάδιο εργασίας 1 (Word)\nΦυλλάδιο εργασίας 1 (Pdf)\nΦυλλάδιο εργασίας 2 (Word)\nΦυλλάδιο εργασίας 2 (Pdf)


energeiakozani: Σπάρτακος: Κάλεσμα στο συλαλλητήριο της ΓΕΝΟΠ στην Πτολεμαϊδα\nΣπάρτακος: Κάλεσμα στο συλαλλητήριο της ΓΕΝΟΠ στην Πτολεμαϊδα\nΣΥΛΛΑΛΗΤΗΡΙΟ ΤΗΣ ΓΕΝΟΠ ΣΤΗΝ ΠΤΟΛΕΜΑΪΔΑ ΚΥΡΙΑΚΗ 19/6\nΟΛΟΙ ΜΑΖΙ ΣΤΟΝ ΑΓΩΝΑ ΠΟΥ ΘΑ ΒΑΛΕΙ ΦΡΕΝΟ ΣΤΟ ΞΕΠΟΥΛΗΜΑ ΤΗΣ ΔΗΜΟΣΙΑΣ ΠΕΡΙΟΥΣΙΑΣ\nΠρογραμματίζοντας και οργανώνοντας με τον καλύτερο δυνατό τρόπο δραστηριότητες, απεργιακές κινητοποιήσεις, συγκεντρώσεις και εκδηλώσεις, ΓΕΝΟΠ/ΔΕΗ και Συνδικάτα εντείνουν τον αγώνα που από την αρχή του είχε έναν και μοναδικό στόχο: να διαφυλάξει τον δημόσιο χαρακτήρα της ΔΕΗ. Να παραμείνει η μεγαλύτερη Βιομηχανική Επιχείρηση της χώρας στα χέρια του Ελληνικού λαού και να κρατηθούν μακριά τα ξένα και ντόπια ιδιωτικά συμφέροντα, που εποφθαλμιούν την πιο υγιή και κερδοφόρα επιχείρηση της χώρας.\nΟ Αγώνας συνεχίζεται ακόμα πιο δυναμικά με τους εργαζόμενους και το συνδικάτο να βρίσκονται στην πρώτη γραμμή, υπερασπιζόμενοι αταλάντευτα και ανένδοτα το αίτημά τους. Ο προγραμματισμός συνεχίζεται με την ανοιχτή συγκέντρωση – συλλαλητήριο της ΓΕΝΟΠ στην Πτολεμαΐδα, την Κυριακή 19 Ιουνίου.\n• Τους Βουλευτές να αναλάβουν τις ευθύνες τους, να αναλογιστούν το κόστος των πράξεων και της στάσης τους και να συνειδητοποιήσουν ότι σε περίπτωση που δε πράξουν τα αυτονόητα και δε διαφυλάξουν τους πολίτες η θητεία τους ΣΙΓΟΥΡΑ θα είναι …μεσοπρόθεσμη.\nΑΝΤΙΣΤΕΚΟΜΑΣΤΕ ΓΙΑ ΝΑ ΔΙΑΦΥΛΑΞΟΥΜΕ ΤΗΝ ΠΕΡΙΟΥΣΙΑ ΚΑΙ ΤΗΝ ΑΞΙΟΠΡΕΠΕΙΑ ΜΑΣ.\nΚΛΕΙΝΟΥΜΕ ΠΥΛΕΣ ΣΤΑΘΜΩΝ ΓΙΑ ΝΑ ΜΗ ΜΑΣ ΚΛΕΙΣΟΥΝ ΤΑ ΣΠΙΤΙΑ ΚΑΙ ΚΑΤΑΔΙΚΑΣΟΥΝ ΤΟ ΜΕΛΛΟΝ ΜΑΣ\nΣΥΜΜΕΤΕΧΟΥΜΕ ΓΙΑΤΙ Η ΑΠΟΧΗ ΘΑ ΣΗΜΑΙΝΕΙ ΚΑΤΑΔΙΚΗ ΓΙΑ ΤΟ ΕΝΕΡΓΕΙΑΚΟ ΛΕΚΑΝΟΠΕΔΙΟ